
E reunion di ayera merdia caminda Parlamento lo a pone e 
concepto di ley pa hendenan di mesun sexo, un biaha mas na 
votacion, no a produci ningun ganado pero si el a presenta 
un perdedo den e fraccion di RAIZ. 


Varios siman atras, ya caba Parlamento a trata e concepto 
di ley aki pero despues di oranan largo di discusion, resul- 
tado di e votacion no a trece ningun cambio compara cu 
e reunion cu a tuma luga dia 8 di mei ultimo caminda na 
final di anochi, e votacion a termina den un empate di 10 na 
fabor y 10 contra. 


Parlamentario Shailiny Tromp-Lee lo por a haci e diferencia 
pero el a opta pa bandona sala di reunion luna pasa y a bin 
un asina yama “deadlock” cu a pone cu no a keda Presidente 
di Parlamento, Edgard Vrolijk otro cos, cu yama e reunion un 
biaha mas pa mira si lo por logra kibra e empate aki. 


Ayera e scenario no a cambia ya cu ta for di algun dia caba 
AWEMainta tin informacion riba e hecho cu lo no tin miem- 
bronan cu a vota pro y contra na luna di mei y na mes 
momento tabatin confirmacion cu Parlamentario di fraccion 
di MEP, Shailiny Tromp-Lee, lo no presenta mes p’e reunion 
manera cu el a haci mas c’un luna pasa pa despues bandona 
sala. 


Tur cos tabata mustra cu e Parlamentario aki lo no atende 
e reunion loke a keda confirma tambe na momento cu 
Presidente Edgard Vrolijk a reanuda e reunion pa 14.05 di 
merdia, tabatin 20 miembro di Parlamento den sala y e unico 
ausente e biaha aki, a resulta di ta Shailiny Tromp-Lee, loke 
ya a pone cu tur hende a saca nan conclusion caba riba e 
resultado final. 


E prome 8 parlamentarionan cu a vota tabata a sostene 
aprobacion di e ley sigui pero e siguiente 12 miembronan 


cu a vota tabatin solamente dos na fabor di e ley pa un total 
di 10 pero na final 10 otro miembro no a sostene ley cu e 
hecho cu ausencia di Parlamentario Tromp-Lee a pone cu 
e votacion a keda empata na 10. Consecuentemente e ley 
a keda rechasa y mesora Presidente Vrolijk a despedi cu 
himno nacional. 


Kico lo bay pasa no ta conoci ya cu den cualkier gobierno 
cu tin presentacion di un of mas partido y vision di un di e 
partidonan aki no wordo reconoci of respeta pa otro cole- 
ganan, esaki lo ta motibo pa un crisis politico grandi cu lo 
tin cu consecuencianan pa cu futuro di un of otro coalicion. 


Sinembargo den e coalicion di MEP y RAIZ tabatin asina hopi 
momentonan cu tabatin motibo suficiente pa termina cu e 
confiansa cu tin den otro, entre otro na momento cu Minister 
Ursell Arends a dicidi di hiba su propio Prome Minister Evelyn 
Wever-Croes Corte, loke ta pone un duda grandi si awor si 
esaki lo por t’e caso. 
Analisando e situacion completo riba e concepto di ley cu 
fraccion di RAIZ a presenta pa aprobacion di matrimonio di 
personanan di mesun sexo, tin cu conclui cu henter e proceso 
aki a pone hopi hende corta riba e storia pa muchanan 
chikito, di e careda entre e coneu y e turtuga. 


E coneu (RAIZ) cu tur su habilidad fisico, sabiendo cu e 
por core duro, a pensa cu e ley aki tabata cos di “chicken- 
feet” pero el a drumi na caminda y e turtuga(MEP) cu tur su 
pasenshi, a tuma su tempo pa cana trankilamente di dje y 
yega e strepi final y gana e careda aki. 


 E resultado aki ta mustra cu pueblo di Aruba tin un gobi- 
erno forma pa un partido “veterano” hunto c’un partido di 
“nobatonan” cu ainda no sa regla di wega y con pa hunga e 
tipo di politica aki. 


Wega di coneu y turtuga 


Ley matrimonio hendenan mesun sexo bari for di mesa 

A N A L I S I S 


DEN e rapport publica recientemente pa Raad van Advies (RvA), 
RvA ta critica e tendencia di gobierno pa mira privatisacion di 
tareanan publico como un solucion p’e restriccion den maneho 
financiero y personal den servicio publico. Sinembargo, esaki a 
hiba na un atencion insuficiente pa discusionnan esencial tocante 
prioridadnan politico, e rol di gobierno den sociedad y legitim- 
idad democratico. Como resultado, e escogencia di privatisacion 
ta wordo tuma mucho lihe, sin un conocemento y guia adecua. 


RvA ta ilustra cu for di practicamente binti aña pasa, RvA a 
constata cu na Aruba e atencion tabata enfoca mas riba e forma 
legal di e servicio pa wordo independisa, en bes di e proceso 
real. Prome cu por cuminsa cu un proceso di independisacion 
legal, ta crucial pa considera te na cua punto independisacion 
legal ta deseabel. Factornan importante ta inclui e grado desea 
di maneho y influencia di gobierno y politica, e grado di interes 
publico cu e servicio nifica y e responsabilidad pa garantis’é. E 
grado di influencia gubernamental ta wordo determina parcial- 
mente p’e apoyo financiero di gobierno y e gravedad di e tarea 
publico di e servicio. 


E asignacion di tareanan gubernamental na entidadnan manera 
un NV, fundacion of entidad legal di derecho publico, tambe 
tin consecuencianan pa responsabilidad ministerial. Aunke un 
minister no ta responsabel operacionalmente mas, e ta keda 
responsabel pa salvaguardia interes publico. Esaki ta rekeri un 
variedad di herment manera regulacion (leynan), clausulanan pa 
contractnan, regulacion di mercado, Codigo di (bon) Gobernacion 
y un mecanismo efectivo di monitoreo y cumplimento. E esco- 
gencia pa instrumentonan specifico ta depende di e importancia 
di efectividad, eficiencia, legitimidad democratico, siguridad legal 
y igualdad legal den relacion cu interes publico. 


Supervision adecua ta esencial pa un gobernacion efectivo. 
Supervisando e ehecucion di tareanan publico door di enti- 
dadnan independiente, un minister ta cumpli cu su responsab- 
ilidad. E supervision aki ta encera cumpli cu normanan legal, 
rekisitonan di calidad, siguridad, salud publico, normanan ambi- 
ental y garantisa interes publico. Regulacion- cla y acuerdonan 
contractual ta necesario pa un supervision solido. 


Ta importante pa establece un kader general di maneho pa NV- 


y entidadnan huridico di gobierno(publiekrechtelijke rechtsper- 
sonen). E kader aki mester promove integridad, eficiencia y 
solidez sin afecta operacionnan diario. E mester inclui standard 
pa control y balansa (checks & balances) interno, obligacion pa 


responsabilisa e entidad (verantwoordingsplicht), formulacion di 
statuto, reglanan di compatibilidad y e rol di organisacionnan di 
audit, manera Algemene Rekenkamer. 


RvA ta enfatisa repetidamente e importancia di checks & balances 
pa un maneho financiero solido y proteccion di e stakeholders. Un 
maneho responsabel pa cu dividendo y reservanan ta crucial pa 
garantisa un posicion di capital saludabel. Directornan capacita 
y un Conseho di Supervision experto sin interferencia politico ta 
esencial p’e transparencia, integridad y exito di e entidadnan aki. 


E falta di standard concreto den e disposicion legal ta un reto, 
ya cu esaki por conduci na un decision arbitrario y ambiguidad 
riba e standard cu lo wordo uza. E situacion financiero di NV- y 
entidadnan huridico di gobierno manera Serlimar, Arubus NV y 
Post Aruba NV ta keda preocupante. Gobierno hopi biaha mester 
brinda asistencia financiero, cu ta trece riesgo p’e desempeño di 
debernan publico y interes di e ciudadanonan. 


E maneho di subsidio tin debilidad, incluyendo un panorama 
fragmenta y falta di claridad tocante e metanan y e efectividad 
di e maneho. Un kader normativo general pa NV- y entidadnan 
huridico di gobierno mester contribui na mas transparencia, inte- 
gridad y eficiencia den e organisacionnan aki. 
RvA ta enfatisa e necesidad di un motivacion solido y un hustifi- 
cacion financiero den caso di independisacion. Ta necesario pa 
revisa e rol di e ministernan den caso di entidadnan huridico di 
gobierno pa garantisa e metanan di privatisacion. RvA ta pidi 
tambe un kader legal cla pa establece reglanan y un posicion 
financiero solido pa participacion publico. 


Ta evidente cu bon gobernacion (good governance) ta di gran 
importancia den independisacion y privatisacion. Sinembargo e 
falta di control y balansa (checks & balances) y sentido di obliga- 
cion pa responsabilisa (verantwordingsplicht) ta mara n’e (falta 
di) habilidad di gobierno pa enforsa kadernan normativo comun 
den tur otro parti di mundo. Ta imposibel cu Aruba na 2024 no ta 
conta cu un propio Codigo di Gobernacion (Goverance Code), den 
cual e maneho y responsabilidad ta wordo delinea pa Gobierno, 
NV-nan y entidadnan huridico di gobierno y tur instancia cu ta 
ricibi financiamento di fondonan publico. 


AWEMainta tin entendi cu e codigo aki ta ‘zo goed als klaar’ pero 
a wordo aplasa pa tempo indefini, bou presion di ‘stakehold- 
ernan’. Ta interesante pa investiga ken e ‘stakeholdernan’ aki ta, 
y pakico e resistencia pa transparencia y responsabilidad. 


Rapport di Raad van Advies tocante privatisacion di tareanan di gobierno 


Consideracion crucial: falta di supervision y (bon) gobernacion 

E anuncio dialuna ultimo cu e compania di aviacion JetAir 
establece na Corsou a bati bancarota, a sorprende hopi 
hende pero tin un grupo di ta mas sorprende cu ningun otro 
hende y esaki a esunnan cu recientemente a cumpra pasashi 
pa biaha pa Corsou. 


Ta bon conoci cu hopi ciudadano di Aruba, amantenan di 
conciertonan, ta bishita practicamente tur aña e popular 
festival di North Sea Jazz Festival cu e aña aki a atrae un 
grupo di artista hopi renombra. 


North Sea Jazz Festival ta conta cu entre otro presentacion di 
Juan Luizx Guerra, Maluma, Marc Anthony, Eros Ramazzotti, 
Seal, Jennifer Hudson, Afro23, Gregory Porter, AloeBlacc, 
Jess Stone, Lizz Wright, Kanasi Washington, Gladys Knight, 
Matteo Mancuso y tambe ChicFT. Nile Rodgers. 


Pues un lista formal di tremendo artistanan cu a lanta hopi 
interes di fanaticonan di Aruba pa bay atende e festival aki 
cu ta tuma luga na fin di Augustus proximo. 


Un punto fastioso di ultimo dianan cu hopi hende cu a cumpra 


pasashi pa bula cu JetAir, a ser confronta cu na momento cu 
nan yama e agencia di biahe cu a ‘book’ e pasashinan aki, ta 
nenga di entrega e placa di pasashi bek mientras cu no tin 
prueba cu e agencianan aki lo a ‘transfer’ e placa caba p’e 
compania di JetAir. 


Ta di spera cu e agencianan di biahe aki haci lo corecto y 
entrega placa di pasashi di ciudadanonan di Aruba cu a 
reserva y paga mesora n’e agencianan aki caba!! 


Agencianan di biahe no kier entrega placa y pasashi JetAir 

live easy 


Join our team 


You’ll be responsible for executing administrative activities in a timely and accurate manner, 
such as tose related to te policy. You are also responsible for claims administration and 
answering customer questions related to te assigned administrations. This should be in 
line wit (departmental) guidelines, procedures and work instructions in such a way tat te 
data is correctly administered. 


Furtermore, you are responsible for timely available policies and solving internal and 
external questions and problems, as well as optimally supporting colleagues in teir jobs. 


Administrative Oﬀicer 
Pension & Life Insurance. 


Guardian Group Fatum Aruba 
is looking for an 


Scan for more information and direct 
online application. 
Or visit www.myguardiangroup.com 
and click on te ‘careers’ tab to apply. 


UN dicho popular den e idioma Papiamento, ta bisa lo 
siguiente: “ni con lihe un mentira ta, e berdad lo alcansa 
esaki na cualkier momento,” caminda mas y mas esaki 
lo bira e caso contra e dos gobiernonan di Prome 
Minister Evelyn Wever-Croes den futuro cercano. 


Un rapport presenta pa TNO cu ta nifica ‘Toegepaste 
Natuurwetenschappelijke Onderzoeken’ relaciona cu e 
plan di gobierno di Aruba, pa yega na un proceso di 
transicion pa yega na uzo mas tanto di energia berde 
sigur pa loke ta uzo di electricidad. 


AWEMainta tin cu mustra cu aki tin cierto situacionnan 
cu ta hiba hende pa pasado, pa tempo di e famoso 
proyecto di ‘Racetrack’ pa San Nicolas y cu nunca 
a wordo realisa pero si a costa Gobierno di Aruba, 
miyones di dollar cu e desaroyado, Rafael Sanchez den 
feliz memoria, hunto cu algun comerciante local, kier 
a construi. 


E proyecto no a cana bon pero den henter e proceso 
aki, Glenbert Croes como Minister den Gabinete 
Henny Eman e tempo ey, tambe a participa pa trata di 
ehecuta e proyecto aki y mas despues a toca su ruman 
Juni Croes den su calidad tambe di Minister den mesun 
gobierno. 
Na final di cuenta e proyecto aki cu nunca a wordo 
realisa, a costa pais Aruba e suma total di $20.512.626 
cu ta alrededor di 39 miyon florin Arubano. 


Di con ta menciona e caso aki, ta pa motibo di un 
paragrafo cu a Sali den e rapport di TNO cu a bisa lo 
siguiente di otro proyecto cu ta bay bou di Minister 
Glenbert Croes, casi 25 aña pasa y cu ta bisa lo 
siguiente: 
“Verdere verduurzaming van de elektriciteitsproductie 
in Aruba wordt beperkt door een recent afgesloten 
contract voor LNG. Er is weinig publiekelijk bekend over 
de leveringsovereenkomst voor LNG. Uit interviews 
hebben we begrepen dat er take-or-pay afspraken 
gemaakt zijn voor een hoeveelheid LNG voor ongeveer 
50% van de elektriciteitsproductie en dat de overeenk- 
omst een duur heeft van 20 jaar. 


Dat betekent dat er tot 2046 of 2047 additionele kosten 
zijn voor het verhogen van het aandeel hernieuwbare 
elektriciteit boven de 50%, omdat de LNG bij lagere 
afname toch betaald moet worden. 


Na 2047 kan het aandeel hernieuwbaar dan verder 
verhoogd worden met meer wind- of zonne-energie. 
Hierbij is de beperkte beschikbare ruimte in Aruba een 
beperkende factor.” 


Pues Minister Glenbert Croes y Gabinete Wever-Croes 
a mara e pais aki na un contact di 20 aña sin cu ainda 


Eagle LNG 


Minister Glenbert Croes den otro caso casi igual cu Racetrack 


un hende, sin cu ningun hende sa kico esaki ta encera, kico ta loke Aruba lo tin cu paga 
y kico pueblo di Aruba lo beneficia for di e acuerdo aki. 


Djis pensa c’un institucion manera TNO ta pone no uno pero varios “vraagtekens” na 
e acuerdo aki, ta bolbe duna e impresion cu atrobe mesun situacion cu tabatin den 
pasado cu e ‘racetrack,’ awor gobierno di Aruba lo wordo confronta cu esaki dado caso 
gobierno dicidi di kibra e NDA cu a wordo firma cu e compania di Eagle LNG. Añanan 
ta pasando y no tin ningun indicacion cu e compania aki lo cumpli y Minister Glenbert 
Croes cada bes ta bin dilanti y menciona cu inicio di e proyecto aki ta cerca pero no tin 
algo concreto cu por cay riba dje. 


Ta mas cu claro cu tin cu pensa den mesun tipo di structura pa no yama esaki “triki” 
cu a ser uza den e caso di ‘racetrack’ caminda e dos testigonan cardinal den e caso aki 
contra di gobierno di Aruba, tabata e rumannan Glenbert Croes y Juni Croes kendenan 
ambos a forma parti di Gabinete Henny Eman I y II, loke a haci e diferencia den e deci- 
sion di Corte na Merca. 
Ta lanta e pregunta awor cuanto miyon pais Aruba lo tin cu paga den futuro si dicidi di 
no sigui cu Eagle LNG mas, cual compania tin un supuesto contract di 20 aña confirma 
segun e rapport di TNO. 

STICHTING VOOR VOLKSHYGIENE VAN 
Het Wit Gele Kruis Aruba 
Sinds 1959 ten dienste van de Arubaanse gemeenschap 


Postbus 488, Oranjestad 


Gezien de groeiende vraag naar psychische, psychosociale en/ of psycho- 
somatische ondersteuning ziet Land Aruba een belangrijke rol weggelegd voor 
de functie praktijkondersteuner huisartsen geestelijk gezondheidzorg (POH- 
ggz). Deze functie heeft een laagdrempelig karakter en zal de eerstelijnszorg 
versterken. Om op Aruba een substantiële impuls te geven aan deze functie 
zoeken Het Wit Gele Kruis Aruba (WGK) en de Huisarts Vereniging Aruba 
(HAVA) meerdere/7 sollicitanten voor de functie van: 


PRAKTIJKONDERSTEUNER HUISARTSEN GEESTELIJK 


GEZONDHEIDSZORG (POH-GGZ) 


Vind je het belangrijk om zorgvuldig, integer en met oprechte belangstelling 
samen te werken om zo kwalitatief goede en laagdrempelige geestelijke 
gezondheidszorg (ggz) te geven aan mensen met psychische en/of verslavings- 
problematiek? Dan willen we graag met je in gesprek! 


Wat houdt het werk in? 
Als Praktijkondersteuner huisarts GGZ (POH-ggz) ondersteun je de huisarts bij 
de begeleiding en behandeling van mensen met psychische, psychosociale en/ of 
psychosomatische problematiek. Je hebt hierbij een signalerende, coördinerende 
en interveniërende functie en bent in staat tot transmuraal en multidisciplinair 
denken en handelen. Je werkt vanuit de visie positieve gezondheid en met een 
systemische blik. Als POH-ggz werk je zelfstandig onder verantwoordelijkheid 
van de huisarts. 
Samenwerking met de huisarts en ketenpartners (sociaal domein, basis en 
specialistische ggz) is essentieel. Dit conform de NHG- standaarden. 


Wij zoeken iemand met 
• Een afgeronde (post-)HBO en/of MBO 4 diploma in de richting van Verpleegkunde, 
SPH, Maatschappelijk werk, Toegepaste psychologie (met afstudeerrichting ggz) 
of een universitaire opleiding Psychologie of Orthopedagogiek. En de bereidheid 
de opleiding POH-ggz te volgen. 
• Aantoonbaar minimaal 2 jaar werkervaring in de zorg voor mensen met 
psychiatrische problemen. 
• Iemand die gestructureerd kan denken, werken, goed kan samenwerken en in 
staat is tot professionele- en zelfreflectie. 
• Communicatief en sociaal vaardig 
• Vaardigheid in de talen Nederlands en Papiamento, alsmede afÏniteit met de 
Arubaanse cultuur. 


Wat bieden wij jou? 
• 40 uur per week in een huisartsenpraktijk en tijdens opleiding stage lopen bij 
Stichting HUNTO en Respaldo. 
• Goede salariëring en aantrekkelijke secundaire arbeidsvoorwaarden. 
• Opleiding POH-ggz inclusief coaching en diverse trainingen/ bijscholingen. 
• Dynamisch en gedreven team met getalenteerde collega’s uit Aruba, Bonaire 
en Curaҫao. 


Interesse? 
Stuur een korte motivatiebrief waarom je dit werk wil doen en je CV voorzien van 
referenties naar j.mora@witgelekruisaruba.org, uiterlijk 25 juni 2024. 
Alle sollicitaties zullen strikt vertrouwelijk behandeld worden. 


Meer informatie over deze opleiding kunt je vinden op Mental Health professional 
POH-ggz-Caribbean-Rino Zuid 


TORMENTA tropical Alberto a forma den e parti 
west di e golfo di Mexico na ultimo ora di diaranson 
mainta, segun National Hurricane Center (NHC). 
Alberto tin biento sosteni di 65 km/h y te asina 
leu ta 475 kilometer leu di Brownsville, Texas, 
te na ora di tuma e midimento aki. E t’e prome 
tormenta cu nomber di loke probablemente por 
converti den un temporada hiperactivo di horcan 
den Atlantico, yegando basicamente segun e 
cronograma premira. 


Den un promedio, e prome tormenta tropical di 
Atlantico lo forma awe dia 20 di juni, segun NHC. 


Ta spera cu Alberto pasa lentamente pa west 


Tormenta tropical Alberto a forma den golfo di Mexico 


y acerca n’e costa noordoost di Mexico durante anochi, pero ya e ta 
azotando e costa di Texas cu biento cu forma di tormenta tropical, 
awasero torencial y ola ciclonico. Ta probablemente cu e toca tera na 
Mexico durante anochi, aumentando e peliger pa esunnan cu ta den 
e zona di impacto inmediato. Alberto lo produci precipitacion total di 
12 pa 24 cm a lo largo di noordoost di Mexico te na zuid di Texas, cu 
maximo cu por yega 38 cm pa diahuebs. E precipitacionnan probable- 
mente lo provoca inundacion repentino y urbano, como tambe crece- 
mento di awa, Tambe ta posibel cu por produci coremento di tera den e 
zonanan mas halto di noordoost di Mexico. 


Na Aruba, aunke tormenta tropical Alberto no ta presenta un menasa 
directo, autoridad meteorologico ta vigilando su desaroyo di cerca. 
Mirando cu Alberto ta e prome tormenta nombra di e temporada y ta 
spera un actividad abnormal den Atlantico, e habitantenan di Aruba y 
di e resto di Caribe ta den alerta y tumando e medidanan preventivo. 
Gobierno di Aruba a pidi e ciudadanonan pa ta prepara y keda informa 
riba e progreso di e temporada di horcan, subrayando e importancia di 
e preparacion y e vigilancia continuo n’e posibel eventonan meteoro- 
logico adverso. 

MINISTER di Energia Glenbert Croes hunto 
cu director di RDA/FMSA, director di WEB 
y director di Utilities Aruba NV, a reuni cu e 
compania di energia Repsol basa na Madrid. 
Durante e reunion a delibera riba e diferente 
oportunidadnan cu tin, den cuadro di tran- 
sicion energetico, proyectonan di energia 
renobabel y riba e tema di re-activacion di e 
patio di tankinan di RDA. 


Minister Croes a califica e reunion aki como 
uno historico pa Aruba pasobra “cu reali- 
sacion di e proyectonan aki nos ta creando 
e futuro nobo cu nos futuro generacion tin 
derecho riba dje”. 


Minister Croes a indica cu e oportunidadnan aki, 
lo yuda pais Aruba cu un actividad economico 
impresionante pero totalmente diferente na 
e tempo di refineria. E ta un aspecto cu ta 
duna un impulso economico diferente na loke 
turismo tabata, a representa y lo keda repre- 
senta pa desaroyo economico di pais. Hunto 
cu e realisacion di e Aruba Hydrogen Valley, 
Gobierno di Aruba ta tumando un rumbo 
energetico cu lo bay bira un pilar economico 
di gran importancia, mirando cu e lo genera 
prosperidad economico pa e comunidad di 
Aruba en general. 


“Repsol ta un di e empresanan di energia mas 
grandi na mundo, y nan interes expresa den 
Aruba pa por realisa e diferente proyectonan 
aki, ta un gran bendicion, y mas cu tur cos un 
paso historico. E representantenan di Repsol 
pronto lo ta na Aruba, na unda nos lo tin e 
oportunidad di presenta na e diferente proyec- 
tonan. Mi ta inmensamente orguyoso cu nos 
a haya e oportunidad aki, pasobra cu reali- 
sacion di e proyectonan aki nos ta creando 
e futuro nobo, cu nos futuro generacion tin 
derecho riba dje”, Minister Croes a termina. 


Despues di reunion 


historico cu REPSOL: 


Cu realisacion di e 
proyecto di Repsol 


nos ta creando 
un futuro nobo 

DI TODO UN POCO PA 
reflexiona 


SIMAN pasa riba mesun dia, tabatin dos sentencia den 
Corte Comun di Husticia cu a hala atencion. E prome tabata 
e caso cu Minister Endy Croes a cuminsa contra Headlines 
Group (Mark Bensen y Patrick Paskel), unda a demanda pa 
rectificacion y pa stop di acusa famia di e Minister, di a sa di 
enrikece su famia. 


Tambe na Corsou, unda Minister Charles Cooper a entama 
contra di e lider politico di UP, Elvis de Andrade, kende no 
tin representacion den Parlamento di Corsou, pero ta keda 
un ciudadano critico riba maneho di Gobierno actual. Nos 
no kier bay den detaye di e veredicto, pero si kier menciona 
cu den ambos caso Hues a laga sa di mester sa di respeta 
Derecho di Expresion. Cu si bo a scoge pa bira politico/ 
gobernante, bo mester por sa di wanta critica. 


Y den ambos caso e señalamento aki a keda notifica. P’esey 
si mañan bo kier ta un Gobernante, bo mester tin un lomba 
hancho pa haya tur tipo di critica, semper basa riba berdad 
y respet, sin di tin di bay den ofensa. 


NOS palabra di felicitacion ta bay na tur studiante cu a logra 
final di nan aña escolar cu exito. Hopi di nan ta boga pa bay 
studia afo tambe, maske cu nos tin bon Universidad pa sigui 
nan estudio avansa na Aruba mes. Y esnan cu no kier studia 
mas y kier drenta mercado laboral, mester t’e promenan pa 
haya dicho oportunidad. 


UN conocedo ciudadano a duna nos di conoce cu el a bishita 
laboratorio pa haci un test rutinario. Loke anteriormente ta 
tuma luga den mei ora, awor ta tuma sigur un ora of mas. Y 
loke ta mas yamativo, e cantidad di hende di habla Spaño. 
Manera dicho ciudadano a declara n’e recepcionista tabata 
cu otro biaha e ta bin cu un woordenboek na Spaño. Aruba 
ta wordo reconkista pa Spañonan. Esaki a keda manifesta 
tambe den relatonan di Nacionnan Uni. 


DURANTE conferencia di ILO, loke sigur a hala atencion 
tabata ora cu Presidente di Sindicato di Enfermeria (ABV), 


Gina Maduro a expresa den sala di reunion, cu un parcarta 
cu ta bisa: “There is no justice, without gender justice”. 


GINA Maduro ta forma parti di e Comision Decend Work 
Care Economy, unda conclui cu un relacion tri-partidismo 
ta masha importante pa logra acuerdonan cu tin sosten di 
gremio sindical, gremio comercial y Gobierno pa bienestar 
di nos pais. Te awor, e tri-partidismo no tabata/ta funciona 
bao di Gabinete EWC I ni II. 


MAS y mas tin informacion cu Prome Minister EWC no ta 
nada contento cu su amiga, PG, kende el a nombra den 
dicho funcion pa loke a pasa siman pasa na Cocolishi, ora 
cu Husticia a haci un entrada hudicial. 


DI acuerdo cu e corant di MEP, Solo di Pueblo, husticia a faya 
durante e inval na Bestuurskantoor. Dos persona a wordo 
busca na oficina di Minister Glenbert Croes, pero kendenan 
no ta traha mes na dicho oficina. Con Husticia, esta PG, 
Ministerio Publico, Polis, Landsrecherche y RST por a haci 
e kibocacion aki? E hecho aki tabata un eror of intencional? 


MESTER bisa si, cu te awe PG, y/of Ministerio Publico no a 
bin afo y splica nan accion. No a yama ni un conferencia di 
prensa pa sa kico ta kico. 


JETAIR, un compania di aviacion di Corsou a declara su 
mes bancarota. Cu e consecuencia di a laga un cantidad di 
hende sin comunicacion aereo entre e islanan y cu algun 
pais den region. 


Loke cu sigur ta hala atencion, pa cual tin sigur un cant- 
idad di Arubiano cu a cumpra nan ticket caba, ta pa bay 
Caribbean Sea & Jazz Festival, cu ta un di e festivalnan mas 
gusta pa nos hendenan. Kico lo bay pasa awor? 


>> 

PAPIANDO di festival, ATA a tuma decision cu lo no patro- 
cina e Soul & Beach Festival cu ta tuma luga tur aña na luna 
di mei. Kico t’e motibo exacto pa dicho cancelacion no ta 
conoci pa nos. Hecho ta cu e festival aki ta trece masha 
hopi hende cu ta laga masha dollar den circulacion den nos 
economia. 


ATA a laga sa cu nan ta buscando otro forma di atrae mas 
turista den e periodo di Memorial Day. 


DESPUES di tur protesta cu tabatin contra abuso di mucha, 
te hasta e actual Prome Minister Evelyn Wever Croes a 
declara cu unabes den Gobierno, e si sa di haci cambio den 
e ley pa aumenta castigo di e abusado. 


Awe 7 aña mas leu, no tin ningun cambio haci, te cu un biahe 
mas Stichting End Child Abuse: Ta Basta a laga sa: “Ki dia 
Parlamento di Aruba ta haci un reunion publico tocante e 
topico di abuso di mucha?” Un biahe mas a keda demostra 
cu Aruba tin un Parlamento cu no ta funciona at all. 


E fundacion aki for di su fundacion na 2020, a bin ta pidi 
reunion tras di reunion, pero nan ta ser ignora. Nan ta 
considera cu tin un eror no solamente di parti di Gobierno, 
pero tambe di Parlamento, cu mester sa di controla Gobierno 
mucho mas. 
Parlamento mas bien ta pensa riba nan biahamento pa exte- 
rior, p.e. pa reunionnan di IPKO, Parlatino, Euro-Parlement 
etc. Tur e reunionnan aki no ta nada positivo agrega. Cada 
un cu bay, ta zakgeld di 450 dollar pa dia. Esey si ta bon. 


LEY pa matrimonio di mesun sexo, a cay na awa, despues cu 
ayera un biahe mas e votacion a sali 10-10. Un biaha mas 
Parlamentario Shaliny Tromp-Lee a abstene di vota. Awor ta 
depende di veredicto di Corte di Hoge Raad, cu dia 21 di juli 
awor lo duna su veredicto. 


E grupo LGTBQ+ a keda masha decepciona, alegando cu 
democracia a faya. Lo mester bay traha un ley completa- 
mente nobo, cu e Parlamento den su constelacion actual lo 
no trata, pero e Parlamento nobo, despues di eleccion di 
otro aña. 

MERCA a condena China dialuna despues di un choke entre 
barconan Chines y Filipino den e lama disputa di Sur di China. 
E incidente aki t’e ultimo den un serie di enfrentamento cu ta 
menasa di aumenta tension den e region marino vital. 


Un boto Chines a boks cu un boto di suministro Filipino 
cerca di e Second Thomas Shoal n’e Islanan Spratly. E dos 
nacionnan a culpa otro p’e incidente, cu ta enfatisa e disputa 
teritorial cu ta tumando luga. China ta afirma un “soberania 
indiscutibel” riba casi henter e South China Sea, un reclamo 
impugna pa varios pais, incluyendo Filipinas. 


Embahador Mericano na Manila, MaryKay Carlson, a critica 
e “maniobra agresivo y peligroso” di China, cu segun e, a 
causa lesion y a daña barconan Filipino. Mientras cu no a 
reporta oficialmente herido ni daño, e choke ta sigui despues 
di advertencia di presidente Filipino Ferdinand ‘Bongbong’ 
Marcos Jr., kende a indica cu e morto di un ciudadano Filipino 
den tal incidentenan por wordo considera un acto di guera. 


Marcos a fortalece e liga cu Merca, enfatisando e tratado di 
defensa mutuo cu ta obliga e dos nacionnan pa defende otro 
si nan wordo ataca. Merca a reitera su “compromiso fervi- 
ente” cu e tratado aki memey di e enfrentamento creciente 
entre Manila y Beijing. 
E vocero di Departamento di Estado Mericano, Matthew 
Miller, a condena e accionnan di China y a yama nan 
“escala y iresponsabel”. Vice-Secretario di Estado, Kurt 


Campbell,tambe a discuti e incidente cu funcionarionan 
Filipino, denunciando interferencia di China den opera- 
cionnan marino legal . 


E guardia di costa Chines a declara cu e barco Filipino a 
ignora e advertencianan y a acerca un barco Chines impru- 
dentemente, loke a causa e choke. Di otro banda, e autori- 
dadnan Filipino a acusa China di “maniobra peligroso” y di 
infringi su derechonan soberano. 


E choke aki ta sigui e implementacion di un ley nobo di 
China cu a otorga su guardia di costa pa detene barconan 
stranhero te cu 60 dia sin huicio. E militar Filipino a cali- 
fica e acusacionnan di China como engañoso, enfatisando 
e ilegalidad di presencia Chines den nan zona economico 
exclusivo. 


Na 2016, un tribunal internacional a dicidi na fabor di 
Filipinas, invalidando e reclamo extenso di China riba e 
South China Sea. Sinembargo, Beijing a ignora e veredicto 
y ta sigui afirma su dominio den e region rico den recurso. 


Minister di Defensa di Filipinas, Gilberto Teodoro Jr., a 
condena e accionnan di China como obstaculonan pa paz y 
stabilidad den South China Sea y a priminti di proteha integ- 
ridad teritorial di e nacion. E ultimo choke ta destaca e natu- 
ralesa precario di e disputa pa cu e South China Sea y e 
potencial di conflicto global. 


Merca ta condena China pa choke riba 


South China Sea cu un boto Filipino 

VENEZUELA ta n’e punto di perde Citgo, 
un compania di refineria di petroleo cu cede 
na Merca balora na 13 biyon dollar, ya cu su 
accionnan ta ser subasta pa un corte federal di 
Merca. Adkiri p’e estado Venezolano na 1990, 
Citgo tabata un activo clave. Sinembargo, e 
ta enfrenta likidacion pa motibo di reclamo di 
18 creditor pa un total di $21.3 biyon, vincula 
na expropiacion y incumplimento di debe bao 
di Chavismo. 


Siman pasa e fecha pa entrega oferta den e di 
dos ronda di licitacion di corte a termina. Hues 
Leonard Stark a habri e caminda p’e ofren- 
danan, rechasando e argumentonan di gobi- 
erno Venezolano. Pedro Tellechea, presidente 
di Petróleos de Venezuela (PDVSA), empresa 
madre di Citgo, a condena e subasta, califi- 
cando esaki como robo y ofensa na soberania 
di Venezuela. 


Na Caracas, medionan estatal ta culpa Merca 
y e oposicion, puntando particularmente riba 
e gobierno interino di Juan Guaidó (2019- 
2021). Nan ta alega cu e administracion di 
Guaidó a administra malo e recursonan di 
Citgo, exacerbando e crisis. E economista 
Francisco Rodríguez a señala cu e accionnan 
di Guaidó a viola doctrina legal, aumentando 
e riesgonan pa Venezuela. 


Durante e lucha di poder entre Nicolás 
Maduro y e oposicion, e funcionarionan di 
Guaidó a administra activonan Venezolano 
na Merca, protegi pa resolucionnan special 
di Departamento di Tesoro. Horacio Medina, 
presidente di PDVSA-ad hoc, ta cuestiona e 
hallazgo di corte, afirmando cu Citgo tabata 
bon administra y a genera un ganashi di $5 
biyon. 


E perdida di Citgo ta debi n’e nacionali- 
sacion agresivo di activo di ex presidente 
Hugo Chávez entre 2007 y 2012, cu a genera 
hopi bataya legal y debe. Na 2008, e minera 
Canades Crystallex a demanda Venezuela 
despues cu Chávez a nacionalisa e deposito 
di oro Las Cristinas. Pa 2019, Crystallex a 
haya autorisacion pa confisca Citgo como 
compensacion. 


Venezuela ta n’e punto di perde Citgo den bataya Legal 


E economistanan manera Alejandro Grisanti ta argumenta cu e incumpli- 
mento di Venezuela na 2017 y e strategia hostil n’e tenedonan di bon a 
empeora e situacion. E destino di Citgo awor ta pendiente di un hilo, ya cu 
tanto e gobierno Chavista como e oposicion ta comparti responsabilidad 
p’e crisis economico aki. 


Na 2016, Maduro a uza 100% di e accionnan di Citgo como garantia pa 
prestamo di e tenedonan di bon Rosneft y PDVSA 2020, sin pasa door di 
Asamblea Nacional. 
E situacion legal y maneho compleho aki a culmina den un perdida poten- 
cial di biyones di dollar p’e casonan publico di Venezuela. 

NATO ta birando mas y mas preocupa p’e posibel apoyo 
di Rusia n’e programanan nuclear y di misil di Nort Korea, 
Secretario General di NATO, Jens Stoltenberg a bisa ayera. 
E declaracion aki ta tuma luga ora cu e presidente Ruso, 
Vladimir Putin, ta embarcando su prome bishita na N. Korea 
den 24 aña pa reuni cu Kim Jong Un. 
Putin a priminti di fortalece e relacionnan comercial y di 
siguridad cu N. Korea y di apoya nan contra Merca, un aliado 
di Sur Korea. 


Merca a acusa Nort Korea di suministra Rusia “docenas di 
misil balistico y mas cu 11,000 contenedor di municion” pa 
su guera na Ucrania. Stoltenberg a enfatisa cu e conflicto di 
Rusia na Ucrania ta wordo sosteni p’e aporte di China, Nort 
Korea y Iran, cu ta ansioso pa mira NATO tambalia. 


“Naturalmente, nos ta preocupa cu e posibel sosten cu Rusia 
ta brinda na Nort Korea den termino di su programanan 
nuclear y di misil”, Stoltenberg a bisa durante un conferencia 
di prensa hunto cu secretario di estado di Merca, Antony 
Blinken. El a enfatisa cu e cumbre di NATO di e proximo 
luna na Washington lo reforsa ainda mas asociacionnan cu 
Australia, New Zealand, Sur Korea y Hapon, mustrando e 
naturalesa interconecta di e retonan di siguridad na Europa 
y Asia. 


Stoltenberg tambe a enfatisa e necesidad di “consecuenci- 
anan” pa China, cu ta sigui comercia normal cu e paisnan 
Europeo mientras ta apoya e economia di guera di Rusia. 
“Nan no por sigui tin relacion comercial normal cu paisnan 
di Europa y na mes momento alimenta e guera mas grandi 
cu nos a mira na Europa desde Segunda Guera Mundial”, el 
a bisa. 


E Cas Blanco ta monitoreando di cerca e desaroyo di e rela- 
cion entre N. Korea y Rusia. E vocero di Siguridad Nacional, 
John Kirby, a señala un posibel reciprocidad cu por afecta 
siguridad n’e peninsula di Korea. E vocero di Cas Blanco, 
Karine Jean-Pierre, tambe a expresa su preocupacion p’e 
profundisacion di cooperacion entre Rusia y Nort Korea, 
enfatisando e importancia di mantene paz y stabilidad den 
e region. 


Blinken a bisa cu e biahe di Putin pa Pyongyang ta indica su 
desespero pa haya sosten pa su guera na Ucrania, particu- 
larmente di paisnan manera China cu ta brinda un yudansa 
significante n’e industria di defensa di Rusia. Vice-Secretario 
di Estado Mericano, Kurt Campbell, y Subsecretario di Estado 
Bonnie Jenkins a expresa nan preocupacion pa loke Rusia 
por ofrece na N. Korea en cambio di su armanan, incluyendo 
tecnologia avansa y ekipo militar. 


NATO ta expresa su preocupacion p’e sosten di Rusia 


n’e programanan nuclear y di misil di Nort Korea 

Now Playing 


For Showtimes and Online Ticketing: www.caribbeancinemas.com 


The Watchers 


Inside Out 2 


The Exorcism 


Bad Boys: Ride or Die 


A 28-year-old artist gets stranded in an expansive, untouched forest in west- 
ern Ireland. Finding shelter, she unknowingly becomes trapped alongside three 
strangers who are stalked by mysterious creatures every night. 


Joy, Sadness, Anger, Fear and Disgust have been running a successful opera- 
tion by all accounts. However, when Anxiety shows up, they aren’t sure how to 
feel. 


A troubled actor begins to unravel while shooting a horror film. His estranged 
daughter wonders if he’s slipping back into his past addictions or if there’s 
something more sinister at play. 


When their late police captain gets linked to drug cartels, wisecracking Miami 
cops Mike Lowrey and Marcus Burnett embark on a dangerous mission to clear 
his name. 

E estudio PRIME, un prueba cu aparato 
medico bou investigacion cu a wordo 
haci na Barrow Neurological Institute, 
ta 
logrando 
avancenan 
significa- 


tivo den restauracion di autonomia 
digital pa personanan cu ta biba cu 
Quadriplegia. E estudio ta enfoca riba 
evalua e siguridad y funcionalidad di 
e interface di cerebro-computador 
(BCI) di Neuralink, conoci como ‘the 
Link’, cu ta enfoca riba mehora control 
riba e aparatonan digital via señalnan 
neuronal. 


E prome victoria y experiencia di e 
participantenan: 
Un tiki mas cu 100 dia pasa, Noland 
Arbaugh, e prome participante di e 
investigacion PRIME, a ricibi su implante 
Neuralink. E operacion tabata un exito 
y Noland a regresa cas e siguiente dia. 
E estudio ta pa demostra e siguridad y 
practicalidad di e Link den bida diario, 
monitoreando su prestacion remota- 
mente y evaluando su impacto riba 
calidad di bida di e participantenan. 


Noland anteriormente tabata depende 
di un ‘stylus pen’ pa tablet cu e tabata 
opera cu su boca, cu tabata rekeri asis- 
tencia di su cuidadonan y tabata causa 
molesternan y fatiga muscular. Cu Link, 
e por controla su laptop y otro apara- 
tonan digital for di diferente posicion, 
hasta na cama, cu ta mehora su inde- 
pendencia y comodidad. 


“E cos mas importante cu comodidad 
ta cu mi por drumi den mi cama y usa 
[E Link]”, Noland a comparti. “Tur 
otro tecnologia di asistencia mester a 
conta cu yudansa di un otro hende of 
mi mester ta sinta. E Link ta permiti mi 
biba riba mi mes tempo.” 


Compromiso digital mehora: 
Desde e operacion, Noland a uza e Link 
pa participa den actividadnan cu antes 
tabata imposibel p’e. E ta controla su 
laptop, ta hunga wega online manera 
Chess y Civilization VI, ta surf riba 
Internet, ta transmiti live y hasta ta 
hunga Mario Kart riba un Nintendo 
Switch. E libertad digital nobo aki a 
reconect’e cu su amigonan y famia, 
reduciendo su dependencia di e apoyo 
constante di e cuidadonan. 


“E Link a yuda mi reconecta cu mundo, 
mi amigonan y mi famia. El a duna mi e 
capacidad pa haci cosnan riba mi mes 
atrobe sin mester di mi famia tur ora di 
dia y anochi”, Noland a bisa. 


Ehecucion tecnico y metanan futuro: 
Durante e sesionnan di investigacion, 
Noland ta contribui te cu 8 ora pa dia di 
dialuna pa diabierna, y e uzo personal 
ta surpasa 10 ora den weekend. Su 
prestacion den BCI a mustra mehora- 
cion impresionante, cu su capacidad 
pa controla un cursor estableciendo 
un record mundial nobo p’e control 
humano di e cursor BCI na 4.6 bit pa 


seconde (BPS), logrando despues 8.0 
bps. 


A pesar di algun reto tecnico, manera 
retraccion di e hilonan di e cerebro, 
mehoracion den e algoritmo di graba- 
cion y e interface di usuario a conduci 
na mehoracion sostenibel den e rendi- 
mento. E ekipo tin intencion pa iguala 
e capacidad di control di e cursor 
di personanan sano y pa expande e 
funcionalidad di e Link pa inclui entrada 
di texto y control di aparatonan fisico 
manera brasa robótico y rolstoel. 


Tocante e comunidad Neuralink: 
Neuralink ta dedica na avansa tecno- 
logia di asistencia p’esnan cu necesidad 
di asistencia medico. E investigacion 
PRIME ta un paso importante pa duna 
mas autonomia y pa mehora e calidad 
di bida di personanan cu quadriplegia. 


“Mi ta kere cu mi mester duna hopi 
hende hopi speransa di loke esaki por 
haci pa nan, mas cu nada den nan expe- 
riencia di ‘gaming’, pero despues esey 
lo traduci den hopi mas y mi ta kere cu 
esey ta increibel”, Noland a conclui. 


C I E N C I A 


Estudio PRIME ta avansa den tecnologia di 
asistencia pa personanan cu Quadriplegia 

CROACIA vs ALBANIA 


ALBANIA ta sigui pone nan stempel den e Euro Cup aki. E 
biaha aki, tablando contra di e ekipo di Croacia. Un Croacia cu 
no ta logrando haya su ritmo. Of t’e defensa prepara pa nan ta 
demasiado bon? 
Albania ta bolbe bay ariba basta trempan den e prome tempo, 
pa ser exacto na di 11 minuut. Croacia ta logra tabla esaki na di 
74 y atrobe cu un “own goal” di Gjasula, ta bay ariba na di 76 
minuut. E mes un hoben aki, Gjasula ta marca un otro gol den di 
95 minuut p’asina tabla e wega. 
Ta prome biaha den historia di futbol cu e mes un persona ta score 
un gol na ambos banda di veld. Sigur no un record cu Gjasula 
ta contento cu ne. Cu e resultado aki, ambos Albania y Croacia 
mester gana nan ultimo partido cual sigur lo no ta uno facil pa 
ambos. Albania lo enfrenta Spaña y Croacia lo mester enfrenta e 
campeon actual, Italia 


ALEMANIA vs HUNGRIA 


UN Hungria cu hamber pa gana y un Alemania, na cas, loco pa 
demostra dicon nan t’e faborito pa gana e torneo. Maske cu 


Alemania ta logra gana cu un score di 2-0, y asina tambe bira e 
prome pais pa clasifica p’e rond di e 16 miho nan di Europa. 


Por a nota e decepcion den e cara di e hungado nan di Hungria. 
E medio campista, Dominik a duna su pensamento despues di e 
wega. “E resultado no ta loke nos a pensa. Mi ta pensa nos actitud 
tabata bon, e nivel y speed di nos wega tabata OK, nos a traha 
nos oportunidad nan pero no a termina esaki. Nos a defende bon 
pero loke hopi ta lubida cu nos a hunga contra e ekipo nacional 
di Alemania. Nan calidad ta hopi halto. Nos a duna tur loke nos 
tabata tin pero e no tabata suficiente”. 


Awo ta keda e ultimo wega di pool A, caminda Alemania lo 
enfrenta Suisa y Scotland contra Hungria. Ambos wega ta tuma 
luga dia 23 juni pa 3or di atardi 


SCOTLAND vs SUISA 


UN wega basta balansa, cual tabata di spera. 2 pais cu ta 
purbando constantemente di pasa p’e siguiente buelta pero no 
ta logra. Cada un a traha na oportunidad nan. Suisa a traha hopi 
mas chens pero no ta logra hinca e gol necesario. 


E 2 ekiponan aki a topa otro asina hopi biaha cu nan ta bon 
prepara. Te cu awe, Scotland a gana 8 biaha y Suisa 5. En total 4 
empate entre nan. 


Cu e resultado aki practicamente Scotland ta for di e compe- 
tencia debi cu nan tin 2 perdi caba. Suisa ainda tin un oportun- 
idad ya cu nan a gana contra di Hungria. Suisa tin 4 punto y nan 
ultimo partido ta contra di Alemania cual no lo ta nada facil pa 
nan. Un pase sigur lo ta sali victorioso den e partido ey, sino nan 
lo depende di e resultado entre Scotland y Hungria. 

Grupo A 


Grupo B 


Grupo C 


14 Juni 2024 


15 Juni 2024 


19 Juni 2024 


19 Juni 2024 


23 Juni 2024 


23 Juni 2024 


15 Juni 2024 


15 Juni 2024 


19 Juni 2024 


20 Juni 2024 


24 Juni 2024 


24 Juni 2024 


16 Juni 2024 


16 Juni 2024 


20 Juni 2024 


20 Juni 2024 


25 Juni 2024 


25 Juni 2024 


Rond di 16 


29 Juni 2024 - Wega 38 - Runner up Grupo A vs Runner up Grupo B 


29 Juni 2024 - Wega 37 Ganado Grupo A vs Runner up Grupo C 


30 Juni 2024 - Wega 40 Ganado Grupo C vs 3de Grupo D/ E/ F 


30 Juni 2024 - Wega 39 Ganado Grupo B vs 3de Grupo A/ D/ E/ F 


1 Juli 2024 - Wega 42 Runner up Grupo D vs Runner up Grupo E 


1 Juli 2024 - Wega 41 Ganado Grupo F vs 3de Grupo A/ B/ C 


2 Juli 2024 - Wega 43 Ganado Group E vs 3de Grupo A/ B/ C/ D 


2 Juli 2024 - Wega 44 Ganado Grupo D vs Runner up Grupo F 


Alemania 
Scotland 


Hungria 
Suisa 


Alemania 
Hungria 


Scotland 
Suisa 


Suisa 
Alemania 


Scotland 
Hungria 


Spaña 
Croacia 


Italia 
Albania 


Croacia 
Albania 


Spaña 
Italia 


Albania 
Spaña 


Croacia 
Italia 


Slovenia 
Dinamarca 


Serbia 
Inglatera 


Slovenia 
Serbia 


Dinamarca 
Inglatera 


Inglatera 
Slovenia 


Dinamarca 
Serbia 


5-1 


1-3 


2-0 


1-1 


3-0 


2-1 


2-2 


1-1 


0-1 

Grupo D 


Grupo E 


Grupo F 


Semi Final 


Final 


16 Juni 2024 


17 Juni 2024 


21 Juni 2024 


21 Juni 2024 


25 Juni 2024 


25 Juni 2024 


17 Juni 2024 


17 Juni 2024 


21 Juni 2024 


22 Juni 2024 


26 Juni 2024 


26 Juni 2024 


18 Juni 2024 


18 Juni 2024 


22 Juni 2024 


22 Juni 2024 


26 Juni 2024 


26 Juni 2024 


9 Juli 2024 - Wega 49 - Ganado Wega 45 vs Ganado Wega 46 


9 Juli 2024 - Wega 50 - Ganado Wega 47 vs Ganado Wega 48 


14 Juli 2024 - Ganado Wega 49 vs Ganado Wega 50 


Kwart Final 


5 Juli 2024 - Wega 45 - Ganado Wega 39 vs Ganado Wega 37 


5 Juli 2024 - Wega 46 - Ganado Wega 41 vs Ganado Wega 42 


6 Juli 2024 - Wega 48 - Ganado Wega 40 vs Ganado Wega 38 


6 Juli 2024 - Wega 47 - Ganado Wega 43 vs Ganado Wega 44 

ROBIN van Persie ta cla pa haci su debut como trainer di SC 
Heerenveen contra Ajax den e prome rond di e temporada 
nobo di Eredivisie. KNVB a anuncia e weganan riba diamars, 
revelando cu e prome wega di Van Persie como trainer lo ta 
un encuentro di riesgo halto contra Ajax riba diadomingo 11 
di augustus. 


Van Persie, di 40 aña, kende a firma un contract di dos aña 
cu Heerenveen luna pasa, ta asumi su prome papel como 
hefe di entrenamento. E partido inaugural contra Ajax tambe 
lo mira Francesco Farioli debuta como trainer nobo di Ajax. 
E wega na Johan Cruijff Arena ta programa pa 16:45, sirbi- 
endo como e wega final di e prome rond. 


E temporada di Eredivisie ta cuminsa diabierna 9 di augustus 
pa 20:00 cu un wega entre FC Groningen y NAC Breda, tur 
dos a subi n’e categoria mas halto e temporada pasa. 


E campeon actual, PSV, lo hunga su prome wega riba diabi- 
erna 10 di augustus pa 21:00 contra RKC Waalwijk na cas. E 
mesun dia, Feyenoord lo ricibi Willem II, campeon di Keuken 
Kampioen Divisie di e temporada pasa, pa 16:30. 


KNVB lo anuncia e calendario completo riba diabierna pa 
9:00. Keuken Kampioen Divisie, e di dos division di futbol 
Hulandes, tambe lo cuminsa riba 9 di augustus cu un total 
di seis wega. 


E nombramento di Van Persie como hefe di entrenamento di 
Heerenveen ta marca un punto di encuentro significativo den 
su carera despues di esun di hungado. Conoci pa su dianan 
ilustra como hungado cu Feyenoord, Arsenal, Manchester 
United y Fenerbahçe, Van Persie awor ta enfrenta e reto di 
traduci su exito riba tereno den logronan di maneho. 


Fanaticonan ta ansiosamente spera con Van Persie lo bay 
den su puesto nobo y si e por hiba Heerenveen na un tempo- 
rada exitoso. E enfrentamento contra Ajax sin duda lo ta un 
bautismo cayente p’e trainer nobo, preparando e escenario 
pa un temporada emocionante di Eredivisie. 


Na momento cu e apertura di temporada ta yegando, e 
comunidad di futbol Hulandes ta yen di entusiasmo, ansioso 
pa mira con e maneho nobo lo influencia e dinamica di e liga. 


D E P O R T E 


deporte@awemainta.com 


Den e wega inauguracional di Eredivisie 


Robin van Persie ta debuta como trainer di Heerenveen contra Ajax 

CEO di UFC, Dana White, a anuncia riba The Jim Rome Show 
cu e titulo di peso mediano lo ta den wega durante UFC 305, 
cu campeon Dricus Du Plessis enfrentando ex campeon 
Israel Adesanya. E evento ta programa pa 17 di augustus 
na RAC Arena na Perth, Australia. 


“17 di augustus na Perth. Awor e ta oficial”, White a declara, 
confirmando e confrontacion hopi spera. 


E pelea aki ta marca e prome defensa di e titulo di Du Plessis 
desde cu el a reclama e faha di Sean Strickland na UFC 297 
na Toronto na januari ultimo. Adesanya, un figura domi- 
nante den e division di peso medio, lo purba di bira e prome 
bringado desde Randy Couture pa sigura tres titulo separa 
den e mesun division. 


Rac Arena na Perth lo t’e anfitrion pa UFC 305, haciendo esaki 
e di tres biaha cu e ciudad ta anfitriona un evento di Pay-Per- 
View di UFC. E eventonan anterior, UFC 221: ROMERO vs. 
ROCKHOLD na februari 2018 y UFC 284: MAKHACHEV vs. 
VOLKANOVSKI na februari 2023, tabata un gran exito, cu 
UFC 284 estableciendo un record den asistencia. 
E enfrentamento entre Du Plessis y Adesanya ta priminti di 
ta un encuentro emocionante. Du Plessis, conoci pa su estilo 
di bringa agresivo y resistencia, a subi rapidamente den e 
rangonan pa bira e campeon di peso mediano. Adesanya, 


famoso pa su habilidad sorprendente y perspicacia tactico, 
ta ansioso pa reclama e titulo y consolida ainda mas su 
legado. 


Durante e entrevista, White tambe a trata otro topiconan 
cayente den mundo di UFC, incluyendo e futuro di Conor 
McGregor, e retonan pa sigura reemplaso di eventonan prin- 
cipal poco prome tanto pa UFC 303 como pa UFC Saudi 
Arabia, y e reciente malesa di Khamzat Chimaev. 


“Haci un reemplaso poco prome ta semper un reto, pero nos 
a logra mantene e eventonan emocionante y competitivo”, 
White a bisa. 


Mientras UFC ta sigui expande su alcance global, e regreso 
na Perth ta enfatisa e compromiso di e organisacion pa 
hiba e eventonan principal di MMA na audiencia interna- 
cional. Ta spera cu UFC 305 lo atrae atencion significativo di 
fanaticonan rond mundo, ansioso pa mira si Du Plessis por 
defende su titulo contra un di e competidonan mas formi- 
dabel den e deporte. 


Cu e evento principal ya oficial, e anticipacion pa UFC 305 
ta aumentando, primintiendo un anochi di accion di riesgo 
halto y mustrando e nivel mas halto di e competencia di arte 
marcial mixto. 


Dricus Du Plessis vs. Israel Adesanya 


Dana White ta anuncia evento principal pa UFC 305 

BOSTON Celtics a sigura nan di 18 
campeonato di NBA cu un victoria 
contundente di 106-88 riba Dallas 
Mavericks den wega 5 dialuna anochi, 
generando celebracionnan salvahe na 
TD Garden. E victoria aki a pone Celtics 
atrobe na e top di e lista di Campeon di 
tur tempo di NBA, superando Lakers di 
Los Angeles. 


Jayson Tatum y Jaylen Brown a lidera 
e carga, solidificando nan legado den 
historia di Celtics. Tatum a haci un 
prestacion estrella cu 31 punto, 11 
asistencia y ocho rebote, mientras cu 
Brown a agrega 21 punto, ocho rebote 
y seis asistencia. E serie di Brown a 
gana e MVP di e final, complementando 
su MVP di e final di e Conferencia Oost. 


Celtics a domina for di comienso di e 
temporada, impulsa pa e decepcion di 
post-temporada di aña pasa y e move- 
cionnan strategico di temporada abou 
di Brad Stevens. Su racha di 16-3 den 
post-season a culmina cu e victoria di 
dialuna, un testimonio di su excelencia 
constante. 


Derrick White a personifica e deter- 
minacion di Celtics. A pesar di a kibra 
un djente den un choke den e di dos 
kwartaal, White a aporta 14 punto, 
a acerta cuatro di su ocho tripel y 
a agrega ocho rebote y dos robo. Su 
duresa tabata un factor determinante 
den e prestacion di Celtics. 


E liderazgo trankil di Jrue Holiday 


tabata crucial. El a anota e prome seis 
puntonan di Boston y a caba cu 15 
punto, 11 rebote y cuater asistencia, 
marcando e tono di wega. 


Kristaps Porzingis, a pesar di un lesion 
den tendon, a hunga 16 minuut, a 
marca cinco punto y a captura un 
rebote, mustrando su capacidad di 
recuperacion. 
E defensa di Celtics tabata funda- 
mental, efectivamente neutralisando 
e strea di Dallas. Luka Doncic y Kyrie 
Irving a combina pa 43 punto, pero nan 
a rekeri 41 tiro, bayendo di 5-pa-18 for 


di mas leu di e arco. 


E punto di atencion tabata e anotacion 
di Pritchard na final di e prome mita, 
cu a agrega na e impulso di Celtics. 
E veterano Al Horford, despues di 17 
temporada, finalmente a logra su soño 
di gana un titulo di NBA, agregando un 
momento conmovedor na e victoria di 
Boston. 


Cu e campeonato aki, Celtics a reaf- 
irma nan dominio den NBA, cu gana di 
defende nan titulo e siguiente tempo- 
rada. 


Cu un victoria dominante den wega 5 


Boston Celtics ta gana e di 18 campeonato di NBA 

SALUD, BEYESA 
+ Y Bienestar Personal + 


E prome menstruacion ta cuminsa mas y mas tempran 
den e generacionnan mas hoben den e mundo occidental, 
un tendencia cu e investigadonan ainda no ta compronde 
completamente. Segun un estudio reciente di Zifan Wang di 
Harvard University, publica den colaboracion cu su colega, 
e tendencia aki ta continua. Esaki ta preocupante, ya cu 
menstruacion tempran ta wordo asocia cu un riesgo mas 
halto di malesanan manera malesa di curason y cierto tipo 
di cancer. 


Datonan historico ta mustra cu e edad promedio di e prome 
menstruacion a baha. Hende muhenan naci entre 1950 y 
1969 a cuminsa menstrua na 12,5 aña den promedio, mien- 
tras cu hende muhenan naci entre 2000 y 2005 a haya nan 
prome periodo na 11,9 aña den promedio. E tendencia aki 
ta mas fuerte entre minoridad- etnico y personanan di clase 
socioeconomico mas abou. 


Un causa cu ta wordo cita frecuentemente p’e reduccion di 
edad menstrual t’e prevalencia creciente di obesidad infantil. 
Es decir, menstruacion ta sosode ora cu e curpa a alcansa 
un cierto cantidad di grasa corporal. Sinembargo, Wang y 
su ekipo ta estima cu obesidad ta responsabel solamente pa 
mas o menos 46% di e diferencia den edad menstrual. Esaki 
ta indica cu otro factornan tambe ta di influencia. 


Stress tambe por contribui na menstruacion tempran door 
di aumenta e nivel di androgen, hormonanan cu e tehido 
adiposo ta converti den estrogen, stimulando menstruacion. 
Sinembargo, no ta cla si e nivel di stress a subi den e gener- 
acionnan mas hoben. 


Ademas, nan por influencia substancianan kimico conoci 
como disruptornan endocrino. E substancianan aki, cu ta 
den plastic, pesticida y otro productonan di consumo, por 
altera, blokia of imita hormona, interumpiendo pubertad. 
Sinembargo, investigacion riba e efecto di e kimiconan aki 
riba edad menstrual no ta conclui. E impacto di e substanci- 
anan aki ta depende di e edad y grado di exposicion. 


Segun expertonan, e causa di e caida di edad menstrual ta 
compleho y multifactorial. Lauren Houghton di Columbia 
University ta enfatisa cu ta demasiado simplista pa culpa 
solamente obesidad. Factornan manera stress, disruptornan 
endocrino y posiblemente factornan ainda desconoci prob- 
ablemente ta hunga un rol. Hopi di e factornan aki tambe ta 
entrelasa cu racismo structural, cu tin un impacto despro- 
porciona riba minoridadnan racial y etnico. 


Reduci e edad cu mucha muhenan ta menstrua pa prome 
biaha ta complica pa motibo di hopi causa entrelasa. Marcia 
Herman-Giddens, pediatra di Universidad di North Carolina, 
ta enfatisa cu ta importante pa stop e tendencia aki. Mas 
investigacion ta necesario pa atende cu e causa y formula 
maneho adecua p’asina por garantisa e salud di e genera- 
cionnan binidero. 


Investigacion ta mustra: 


Prome menstruacion mas tempran den e generacionnan mas hoben 

PUBERTAD ta un fase di desaroyo significativo den cual e curpa 
ta experencia hopi cambio, cu ta hiba na madurez sexual y repro- 
ductivo. E periodo aki ta marca pa un aumento di nivel di hormona, 
cu generalmente ta cuminsa rond di 10 aña pa mucha muhe y 11 
aña pa mucha homber, maske e experiencia individual ta varia. 


Cambio fisico den mucha muhe 
Mucha muhenan ta experencia un variedad di cambio fisico 
durante pubertad, cu ta inclui: 
Forma di curpa: e heupnan ta bira hancho y e curpa ta haya mas 
forma 
• Haltura: periodo di crecemento rapido ta 
tuma luga, loke ta haci e mucha muhenan 
mas halto. 
• Acne: cambionan hormonal por causa 
acne, caracterisa pa protuberancianan 
manera puntonan scur, spinilla, 
grano of cistenan, comunmente 
riba cara, nek, schouder, parti supe- 
rior di lomba y pecho. 
• Crecemento di pecho: e etapa 
inicial di crecemento di pecho ta conoci 
como “geminacion”, hopi biaha acom- 
paña cu sensitividad y tin biaha asimetria. 
Consulta un dokter por yuda si tin preocupa- 
cion. 
• Crecemento di cabey: cabey ta cuminsa crece den e 
area pubico, e cocodek, pianan y e brasa. 
• Fluho vaginal: ta normal un fluho transparente of blanco, cu ta 
sirbi como un proceso natural di limpiesa. 
• Periodo: e periodo menstrual ta cuminsa, marcando un ciclo 
mensual den cual e mantel di uterus ta bira mas diki y ta sali for 
di dje si no tin embaraso. 
• Iregularidad menstrual: ciclo iregular ta comun, specialmente 
den e prome añanan, cu duracion variabel entre periodonan. 
• Dolor menstrual: cramp por tuma luga prome of na comienso 
di e periodo. E dolor por wordo alivia cu entre otro ehercicio, un 
paña cu awa lauw of remedi pa alivia dolor. Un dolor intenso ta 
hustifica un bishita na dokter. 


Cambio fisico den mucha homber 
Mucha homber tambe ta experencia cambio fisico significante, 
manera: 
• Haltura y crecemento musculoso: mucha hombernan ta crece 


mas halto y mas fuerte, desaroyando musculonan na diferente 
ritmo. 
• Acne: mescos cu mucha muhe, mucha homber por desaroya 
acne pa motibo di cambio hormonal. 


• Cambionan den voz: voz ta profundisa, hopi biaha fluctuando 
den tono durante e proceso. 
• Crecemento di cabey: cabey ta cuminsa crece den e area pubico, 
cocodek, pianan y e cara, inicialmente fini pero despues ta bira 
mas grof y scur. 
• Crecemento genital: testis y penis ta crece, y un testis ta hopi 
biaha mas grandi. E tamaño di e pene no ta afecta e funcion 
sexual ni fertilidad. Si tin preocupacionnan mester wordo discuti 
cu un dokter. 
• Soño humedo: Ejaculacion durante soño ta un parti normal di 
desaroyo. 
• Ereccion: ereccion por tuma luga spontaneamente, causando 
berguensa, pero generalmente ta pasa inadvertido pa otronan y 
ta desaparece rapidamente. 
• Cambionan den pecho: crecemento temporal di pecho y sensi- 


bilidad ta normal pa motibo di cambionan 
hormonal. 


Cambionan emocional 
Tanto mucha homber como mucha 
muhe 
ta 
enfrenta 
cambionan 


emocional, cu hopi biaha ta precede 
cambionan fisico. Nan por inclui: 
• Sentido di identidad propio: Desaroya 


un identidad personal mas fuerte. 
• Interes sexual: Cuminsa tin interes 
sexual den otro hende. 
• Cambio di humor: Fluctuacion den 


estado di animo, energia y patronchi di 


soño. 


• Auto-consciencia: Mas consciencia y preocu- 


pacion pa aparencia fisico. 


• Frustracion y rabia: Lucha cu meta no cumpli por genera frus- 


tracion y rabia. 
• E cambionan emocional aki ta crucial pa desaroya balornan 
personal y identidad. 


Apoyo y independencia 
Pubertad hopi biaha ta trece un deseo pa mas independencia 
sin perde e necesidad di sosten di e mayornan. E dualidad aki 
por conduci na sinti tanto infantil como adulto. Tuma riesgo y 
comportacion impulsivo ta normal, pero por causa preocupa- 
cion cerca e mayornan. Comunicacion habri y comprondemento 
mutuo entre hobennan y nan mayornan of cuidadonan ta esen- 
cial durante e tempo aki. 


Mayornan durante pubertad 
Pa mayornan, guia un mucha durante pubertad ta nifica haya 
un balansa entre comunicacion cla, reglanan y permiti indepen- 


dencia. Mantene un ambiente di sosten y comprension ta yuda 
surpasa e retonan di e etapa di desaroyo aki. Reconociendo y adre- 
sando e aspectonan fisico y emocional di pubertad, hobennan y 
nan famianan por maneha e periodo di transformacion aki miho. 


Pubertad: 


Un temporada di cambionan 


fisico y emocional 

LIPSTICK ta mas cu solamente make-up; e ta un declaracion 
di estilo, estado di animo y contexto. Cu e tono apropia, e por 
mehora bo aparencia y confiansa, sin importa na unda bo ta 
of na unda bo ta bay. Adhunto un guia cu lo yuda bo scoge e 
lipstick perfecto pa tur ocasion. 


Paso 1: Combina bo Lipstick cu e tono di bo cuero 
Cuminsa pa identifica bo tono (undertone) di cuero, cu ta 
garantisa cu bo lipstick ta complementa bo complexion: 
• Undertone friu: Busca adernan blauw na bo pols. 
• Undertone ‘warm’: e adernan na bo man ta mustra berde 
• Undertone neutral: Si bo no por dicidi, ta probabel cu bo ta 
neutral. 


Ora bo a identifica bo undertone, scohe e tono corecto ta bira 
mas facil: 
• Undertone friu: Opta pa ros, cora y tononan di ‘berries’. 
• Undertone ‘warm’: tononan peach, coral y terracotta. 
• Undertone neutral: Bo tin suerte! Experimenta cu tononan 
calido y fresco pa mira kico bo gusta mas. 


Paso 2: Eligi e textura corecto 
E textura di bo lipstick por cambia bo apariencia y cuanto e ta 
dura: 
• Satina y transparente: Perfecto pa un toke di color sutil, ideal 
pa tur tono di cuero. 
• Cremoso: Hidratante y vibrante, apto pa tur hende. 
• Mate: Atrevido y duradero, pero tene cuenta cu e lipnan seco. 
E ta funciona pa tur tono di cuero. 
• Briyante: Agrega briyo y dimension, apto pa tur hende. 
• Metalico: Dramatico y briyante, eligi tononan cu ta comple- 
menta bo undertone. 


Paso 3: lipstick pa diferente ocasion 
Awor cu bo a identifica bo tono di cuero y a scoge e textura 
adecua, ta ora pa selecta e tono di lipstick perfecto pa diferente 
ocasion: 
• Uzo diario: Tononan natural manera ros suave, nude of mauve 
sutil. Tene simpel y elegante. 
• Oficina of entrevista di trabou: Tononan ‘mute’ y profesional 
manera nude, ros of coral cla. Evita e colornan demasiado 
atrevido. 
• Vacacion: haci’e un fiesta cu tononan cora clasico, color berry 
profundo of metaliconan brillante. 
• Matrimonio: Ros suave, ros romantico of elegante neutro ta 
complementa e ambiente. 
Brunch y reunion di trabou: Light y accesibel cu ros natural, 
coral of berry suave y cla. 
• Look ‘no-make-up’: Tononan sutil cu ta resalta e color natural 


di e lipnan. 
• Cena y cocktail: tononan atrevido di berry of tononan di plum 
profundo ta combina cu e vibracionnan di anochi. 
• Glamour: Cora yamativo, bordeaux intenso of tononan yama- 
tivo pa un entrada memorable. 
• Picnic y fiesta: Hunga cu ros vibrante, oranje of tononan 
inconvencional. 
• E prome cita: Roos suave cu ta aumenta confiansa, nude cu 
un tint ros of tononan MLBB (My Lips But Better). 
• Date night: Tint cora apasiona of berry sensual pa laga un 
impresion duradero. 
• Evento di anochi: Plum dramatico profundo, cora scur of biña 
elegante. 
• Nochi di baile: Tononan atrevido y vivaz manera cora vibrante, 
oranje ardiente of ros electrico. 


Tononan di Lipstick cu bo mester tin den bo coleccion 
Crea un coleccion versatil cu e elementonan esencial aki: 
• Ros: un ros suave pa tur dia y un ros vibrante pa un tiki color. 
• Nude: un nude faborabel cu ta complementa bo tono di cuero. 
• Cora clasico: un cora atemporal cu ta adapta na tur ocasion. 
• Tono atrevido/ yamativo: Ta refleha bo personalidad, sea un 
berry profundo of un oranje atrevido. 
• Berry: un tono versatil cu ta cera e diferencia entre cora y 
biña. 


Conseho pa un aplicacion perfecto 
Pa laga bo lipstick mustra impecabel: 
• Prepara bo lipnan: Exfolia y hidrata prome cu bo aplica e 
lipstick. 
• Delinia bo lipnan: Uza un deliniador di lip pa defini bo lipnan 
y preveni cu e color ta core. 
• Haci cu e color ta dura mas: despues di aplica e lipstick, seca 
e lipnan cu un tissue di biaha y aplica lipstick atrobe pa haya 
un color duradero. 


Eligi e color di lipstick adecuado pa cualkier ocasion ta un habi- 
lidad divertido y gratificante. Considerando bo tono di cuero, 
preferencia pa textura y e evento specifico, bo por selecciona 
e tono perfecto cu confiansa. No tene miedo di experimenta y 
haya bo ‘look’ caracteristico cu ta laga un impresion duradero 
cu cada sonrisa! 


Lipstick pa cada ocasion: 


Con pa scoge e tono perfecto 

TRASTORNONAN di animo ta inclui un gama di condi- 
cionnan di salud mental cu ta distorciona e ekilibrio emocional 
di un persona, causando stress significativo y obstaculo 
den bida diario. E trastornonan aki ta impacta directamente 
e animo di un persona, reflehando nan estado emocional 
predominante. Entre varios tipo di trastornonan di animo, 
trastorno depresivo mayor, trastorno bipolar, trastorno 
ciclotímico, trastorno depresivo persistente (dysthymia), y 
trastorno afectivo estacional (SAD) t’esnan mas prevalente. 


Trastorno Depresivo Mayor (MDD): 
Trastorno depresivo mayor, comunmente conoci como 
depresion, ta manifesta su mes via sentimentonan persis- 
tente di tristesa, desesperacion, y un interes disminui den 
actividadnan diario. Esnan afecta por experencia cambio 
den apetito, disrupcion den patronchi di soño, fatiga, difi- 
cultad pa concentra, y hasta contempla pensamento di 
morto of suicidio. Depresion ta influencia significativamente 
varios aspecto di bida, incluyendo relacion, trabou, y bien- 
estar general. 


Trastorno Bipolar: 
Trastorno bipolar ta encera fluctuacion entre episodionan 
depresivo y periodonan di mania of hipomania. Fasenan 
di mania ta caracterisa pa un estado di animo eleva, nivel 
di energia aumenta, comportacion impulsivo, y necesidad 
reduci pa drumi. Contrariamente, episodionan depresivo ta 
refleha sintomanan similar na trastorno depresivo mayor. 
Maneha trastorno bipolar ta rekeri tratamiento continuo y 
cuido profesional. 


Trastorno Ciclotímico: 
Considera un variante mas suave di trastorno bipolar, 
trastorno ciclotimico ta wordo caracterisa pa disturbionan 
di estado di animo persistente cu ta inclui sintomanan hipo- 
manico y depresivo. Aunke menos severo cu mania of depre- 
sion completo, e ta impacta bida diario y por progresa pa 
trastorno bipolar den algun caso. 


Trastorno Depresivo Persistente (Dysthymia) y Trastorno 
Afectivo Estacional (SAD): 
Dysthymia ta un forma cronico di depresion, durando un 
minimo di dos aña, cu periodonan intermitente di sinto- 
manan mas pronuncia. SAD, di otro banda, ta exhibi sinto- 
manan depresivo relaciona cu temporadanan specifico, 
frecuentemente mehorando den lunanan cu tin mas solo. 


Aborda trastornonan di estado di animo tipicamente ta 
envolve un enfoke multifacetico cu ta inclui psicoterapia, 
medicamento, y ahustenan den estilo di bida. 
Buscando asistencia profesional ta crucial pa un diagnostico 
corecto y intervencion adapta. Compronde trastornonan 
di estado di animo ta e prome paso pa fomenta bienestar 
mental. 


Trastornonan di Animo: 


Retonan Emocional 

DESDE nos Status Aparte politi- 
conan a haci hopi promesa na pueblo 
di Aruba. Pueblo a wordo gaña, paso 
realidad di bida ta cu e promesanan aki 
a resulta di ta falso. Durante campaña 
ta priminti hopi cos pero te cu dia di 
awe no a cumpli cu nan promesanan 
falso. Nos por corda partido MEP su 
promesa falso di campaña unda a laga 
sa cu “nos conoce e materia”. 


Aki a referi n’e situacion financiero 
precario y a comenta cu a studia e 
materia y lo goberna sin medida. 
Gobierno di partido MEP no a sinta na 
november 2017 ni drechi cu a fia placa 
riba mercado internacional cu ki meta? 


Aruba como un isla chikito no mester di 
un gobierno cu 8 minister mas. Vooral 
no awor cu partido MEP a entrega 
nos autonomia. E proximo gobi- 
erno lo mester goberna cu 5 minister. 
Ministernan ta biaha rond mundo sin 
tin ningun logra y pa colmo ta pone 
mas medida riba lomba di pueblo. No 
mester bay paranda Latino ni IPKO 
mas. Pakico parlamentarionan ta biaha 
cu tur gasto paga sin cu por demostra 
un logro. 


E placa cu a regala Tofanalli di 2.1 
miyon florin y e 175 miyon dollar por a 
drecha scolnan, nos adultonan mayor y 
esnan sin trabao lo no mester paga pa 
nan remedinan y por aumenta e prima 
di pensioen y tambe onderstand. Awe 
nos tin un refineria cu ta cay den otro 
y no tin placa pa desmantel’e. Mas pio 
ainda un RDA unda mayoria trahado ta 
amigonan di partido MEP, ta den prob- 
lema financiero. 


Unda tin boluntad tin solucion. El 
Salvador un di e paisnan mas violento 
na mundo awe un pais unda ta reina 
paz y tin prosperidad. Awe su turismo 
ta florece. Den 5 aña di tempo e pres- 
ident a traha un hospital nobo y un 


prizon nobo. Aki na Aruba nos tin un 
hospital cu tin casi 10 aña den renoba- 
cion y ainda no ta cla. Nos tin un prizon 
cu ta casi cay den otro y no tin luga pa 
cera hende. El Salvador su president 
cristian a logra trece cambio na su 
pais. El Salvador ta un ehempel cla cu 
ora Dios ta den gobernacion tin cambio 
tin prosperidad. 


Aki na Aruba kier tene Dios for di 
gobierno y nos pueblo ta biba den 
miseria. A keda demostra cu no por 
sigui separa estado for di religion. 
Imposibel pa construi un Aruba Nobo 
riba un fundeshi fofo y cu politiconan 


tradicional. Mester bin un limpiesa pa 
por construi un Aruba Nobo riba un 
fundeshi solido cu Dios den nos gober- 
nacion. Aruba mester di Cristo si nos 
kier lanta cabes. 


A yega tempo pa bisa ta basta na polit- 
iconan mediocre cu no tin palabra sino 
puro engaño ta sali for di nan boca. Pa 
corona nos tin parlamentarionan supu- 
estamente cristian cu pa nan comod- 
idad ta sigui tene nan partido duro teni 
y ta lubida riba pueblo. Nan lo tin cu 
duna cuenta na Dios. Dios su tempo 
ta perfecto y asina SU husticia tambe. 
Partido Curpa e unico alternativa. 


Eric Ras(Curpa): 


Un Aruba nobo ta un Aruba cu ta cumpli cu leynan di Dios 

AYERA un biaha mas lo tin votacion 


pa e ley cu ta trata matrimonio di 


mesun sexo. Dia 8 di mei 2024 e 
ley a keda trata y 10 parlamen- 
tario a vota pro, 10 parlamen- 
tario a vota contra y mi persona 
a abstene di vota. Mirando cu 
ta trata un ley di iniciativa di 


parlamentarionan mes (Miguel 


Mansur, Misha Raymond, Marisol 


Tromp 
y 
Aquanette Gunn), contrario na votacion usual 


ora ta trata concepto di ley presenta pa Gobierno, e conteo 
menciona aki riba ta conduci cu un biaha mas mester realisa e 
ronda di votacion, door cu no tin un mayoria na fabor di e ley. 
Ayera, si tur parlamentario vota mescos cu dia 8 di mei 2024 
e ley lo keda desaproba. 


Proceso den parlamento 
Mirando tur conmocion cu ta keda crea y e falta di conoce- 
mento di e proceso den Parlamento of sistema parlamentario, 
mi a tuma nota di hopi critica basa riba conclusionnan incor- 
ecto. Contrario na pensamento di algun hende, abstencion ta 
algo masha comun den sala di Parlamento. Como parlamen- 
tario bo por abstene di vota pa un mocion, amienda of un ley. 
Esaki mas cu claro por tin diferente motibo manera motibo 
politico, tin duda of preocupacion cu ainda cu no a keda atendi, 
flohera y falta di responsabilidad (bin reunion, firma lista di 
presencia y ta bay cas) of no por tuma un decision of ta mira 
solucion pa e tematica cu e ley ta trata. 
  
Diferente momentonan cu a abstene 
Durante aña 2024 so nos por mira con durante di diferente 
tratamento di ley, parlamentarionan ta abstene y no ta vota 
pro of contra un ley. 
Mi ta bay duna ehempel di algun di nan: 
• Ley di RWZI y rioolnetwerk, 30 di mei 2024, colega Rycond 
Santos do Nascimento a firma lista di presencia, tabata 
presente den sala ora di votacion y a abstene di vota; 
• Ley encuanto Wetboek van Strafvordering, 12 di maart 
2024, colega Misha Raymond a firma lista di presencia, tabata 
presente den sala ora di votacion y a abstene di vota; 
• Presupuesto di TPEF 2024, 27 februari 2024, colega Rycond 
Santos do Nascimento a firma lista di presencia y a abstene di 
vota; 
• Presupuesto DOW 2024, 7 februari 2024, coleganan Rycond 
Santos do Nascimento y Mike Eman a firma lista di presencia y 
a abstene di vota; 


Si nos wak atras y keda na e topico di matrimonio di mesun 
sexo y loke a bin na su luga durante di e discusion al respecto 
na aña 2016, esta geregistreerd partnerschap, nos por mira lo 
siguiente: 


Amienda geregistreerd partnerschap, 8 di september 2016, 
parlamentarionan Guilfred Besaril, Dangui Oduber, Xiomara 
Maduro y Ady Thijsen a firma lista di presencia y a abstene di 
vota. Dus ora politiconan enfatisa cu un parlamentario mester 
vota pro of contra y no por abstene, mi ta haya cu ta hunga cu 
emocion di pueblo y ta informando nan incorectamente. 


Mi decision di abstene 
Mi persona, ayera 19 di juni 2024, net 6 siman despues di 8 di 
mei, un biaha mas lo abstene di vota. Mi decision pa abstene ta 
paso mi ta den un dilema cual mi no por sali afo. E informacion 
y peticion cu mi ta ricibi for di e pueblo ta uno mixto. Como 
cu nos ta biba den un democracia mi ta scoge pa comparti 
mi opinion y mi ta spera cu tin espacio pa esaki. Mi ta papi- 
ando aki como un hende cu ta bisa enfaticamente cu e tin un 
dilema tanto interno como externo. Ta trata di un asunto asina 
importante y delicado cu e ta haci’e dificil pa tuma un deci- 
sion. Mi ta sigura pueblo henter cu mi a lesa, mi a papia, mi 
a consulta y principalmente mi a resa pero ainda mi no por 
tuma un decision cu ami mes por ta trankil cu ne y por tin paz 
interno. P’esey mes mi ta pidi respet pa mi decision pa abstene 
y no participa na votacion. 


Despues di dia 8 di mei 2024 mi a haya hopi reaccion, critica 
destructivo y tambe palabra di sosten. Mi kier enfatisa cu ami 
ta respeta opinion di tur hende y a dicidi tambe mirando con 
delicado e topico aki ta, y con emocional hendenan ta bira, pa 
no hiba e discusion riba medionan social of den prensa. Pero 
sinceramente mi ta puntra mi mes cu si en berdad ta nece- 
sario y aceptabel pa bay riba nivelnan asina baho pa ataca un 
persona cu for di profundidad di su curason ta bisando bo cu e 
tin un dilema y no por tuma un decision. 


Mi kier termina informando pueblo cu mescos cu ora a trata 
e ley dia 8 di mei 2024, henter dia mi tabata na pia di trabou, 
esaki ta e caso ayera atrobe. Mas cu mi no lo participa na e 
ronda di votacion. E motibo pakico boso no lo wak mi sinta 
den sala ta pasobra e regla di custumber ta cu pa abstene bo 
mester sali di sala. Tin dos ocasion e aña aki cu coleganan a 
desvia di e regla, pero ami lo sigui mantene mi mes na e regla 
te ora cu nos dicidi cu lo introduci un proceso nobo di votacion. 


Ley Matrimonio di Mesun Sexo: 


Parlamentario Shailiny Tromp-Lee ta duna un splicacion 


amplio riba su decision pa abstene di votacion 

MINISTER di Turismo y Salud Publico sr. Dangui Oduber ta 
contento con e progreso di digitalisacion di e Aruba Health 
Application ta canando. Un bunita proyecto unda pronto 
lo digitalisa henter e sector di cuido medico haciendo uzo 
di tecnologia y innovacion via e Aruba Health App. 


Setar hunto cu Ministerio Salud  Publico y AZV ta trah- 
ando duro ariba e proyecto pa asina brinda un miho 
servicio na nos aseguradonan. Cu e avance di e proyecto, 
pronto aseguradonan por bay experiencia un cambio 
grandi den e manera cu ta haci cita na nan dokternan 
di cas via e plataforma di Aruba Health Application. 
Den cuadro di mehora calidad y servicio di cuido na Aruba 
e plataforma di “Aruba Health App” lo bira un pa traha cita 
via MiDokterDiCas,  tambe por ricibi receta prescribi via 
MiRemedi y alabes haya otro informacionnan importante di 
e pashent su historia medico. E innovacion di e plataforma 
aki ta permiti e aseguradonan pa yega na  nan informa- 
cion medico 24 ora pa dia cu ta haci e proceso mas rapido. 


Minister Dangui Oduber a pone e vision y conhuntamente 
cu Setar y AZV a logra introduci un plataforma innovativo 
pa Aruba unda e pashent ta central y mas acceso y control 
di nan salud. Segun e mandatario esaki ta un “era nobo” pa 
asina digitalisa henter e sector di cuido medico, cu un resul- 
tado pa sigui mehora tur e servicionan y e calidad di cuido 
pa tur dokter di cas por traha na un manera mas eficiente, 
transparente y mas rapido y asina tambe e comunidad por 
ta mas informa y sinti nan mes den control di nan salud y 
calidad di bida. 


Minister Dangui Oduber ta gradici tur e partnernan cu ta 
trahando incansablemente pa pronto por lansa y introduci e 
plataforma di Aruba Health App n’e pueblo di Aruba. 


Ministerio di Turismo y Salud Publico ta contento cu 


e progreso di digitalisacion di e Aruba Health App 

DEPARTAMENTO di Enseñansa Aruba (DEA), seccion 
Studiefaciliteiten, ta recorda studiantenan cu preparacion 
p’esnan cu lo sigui studia ta inclui varios rekisito importante 
cu tin cu wordo regla mas pronto cu ta posibel. 


Cuenta di banco local 
Un di e rekisitonan ta habri un cuenta di studiante na un di 
nos banconan local (si e studiante no tin esaki ainda). 


T’asina cu na momento cu e studiante ta bay haya su 
Arubalening, esaki ta wordo pasa riba un cuenta di banco 
local na nomber di e studiante. E cuenta por ta hunto cu un 
mayor pero e mester ta primeramente na nomber di e studi- 
ante. 


Den caso cu ta bay studia den exterior, mester pidi banco pa 
haci esaki un “Non Resident Student Account”. Lo por haci 
esaki mesora ya ta evita di tin cu bolbe pa haci cambio. 


Upload den Arubalening Portal 
Manera cu e cuenta di banco ta cla, e studiante tin cu upload 
un prueba di e cuenta aki den su Arubalening Portal. 


Riba e prueba nos mester por wak e nomber di banco, 
nomber di e studiante y tambe e number di cuenta. 


Tin banco ta pidi un carta di prueba (verklaring) cu e studi- 
ante lo bay haya Arubalening pa asina nan por habri e cuenta 
di banco p’e studiante. E studiante por pidi e verklaring aki 
via e number di WhatsApp di Arubalening 594 4140 (sola- 
mente pa WhatsApp). Ora di manda mensahe pidiendo e 
carta (verklaring) pa banco, no lubida di pone bo datonan 
personal (nomber completo y fecha di nacemento) pa asina 
DEA por traha e verklaring. 


E preparacionnan cu tin cu haci prome cu sali pa exterior 
como studiante ta hopi, pero si cuminsa cu nan trempan por 
keda cla cu tur cos na tempo. 


Mas informacion 
Pa cualkier pregunta relaciona cu Arubalening por manda un 
e-mail na arubalening@ea.aw of un whatsapp na 594-4140. 


Pa mas informacion por acudi na nos website ww.ea.aw y 
busca Arubalening (Portal) na letter A den e alfabet menu. 
Tambe ta sugeri studiantenan pa sigui Departamento 
di Enseñansa Aruba riba Facebook y/of Instagram @ 
EducationAruba pa keda na altura di tur informacion. 


Personal di DEA y seccion Studiefaciliteiten ta desea tur 
studiante hopi exito. 


Studiantenan den proceso pa haya Arubalening 
mester habri cuenta di studiante na banco local 

PA conmemora e di 30 Convenio pa 
combati Desertificacion y Secura, 
Nacionnan (UN) a oficialisa cu e obser- 
vacion di Dia Mundial di Desertificacion 
y Secura extremo (Desertification & 
Drought Day) ta riba dia 17 di juni. 
Nacionnan Uni ta pone enfasis riba e 
importancia di solidaridad interna- 
cional pa atende cu e retonan di secura 
extremo y degradacion di suela, pues 
desertificacion. E tema pa 2024 ta 
“Nos Tera, un Legado pa Futuro”. 


‘E tema aki ta reconoce e rol crucial 
cu e tera ta hunga den nos bida. For di 
apoya e ecosistemanan y biodiversidad 
te na sostene nos economia y comun- 
idad. E meta ta pa encurasha transfor- 
macion pa un mundo cu suelanan mas 
sano y di biodiversidad halto. 


Directie Natuur en Milieu (DNM) a bin ta 
tuma nota di nos suela y e temporada 
di secura ta uno extremo. Plantamento 
of mantene matanan na bida ta un 
reto. Tambe, ora tin yobida e awasero 
ta core y e tera no ta haya tur oportun- 
idad pa absorba e awa. Esaki ta pone 
cu e suelo no tin suficiente humedad/ 
awa pa provee matanan ora planta. 


Kico ta desertificacion? E ta e proceso di 
degradacion di tera den zonanan arido, 
semi-arido y medio humedo pa seco. E 
ta un menasa serio pa medio ambiente 
y desaroyo humano causando impacto 
negativo riba mas di 3 mil miyon di 
hende. Secura ta un otro menasa 
grandi cu ta contribui na degrada- 
cion di suelo (desertificacion). Cambio 
climatico ta aumenta e frecuencia y 
severidad di secura, poniendo presion 
riba recursonan natural cu ta depende 
di tera y awa. 


E comunicado aki ta haci un yamada pa 
traha hunto pa combati e degradacion 
di suela y secura. Door di cooperacion 
y asistencia mutuo, nos por promove 


maneho sostenibel di tera, aumenta 
capacidad di adaptacion na e cambio 
climatico, y sigura e futuro pa hende. 


Aruba mester traha na combati e 
degradacion di suela esta desertifica- 
cion 
Si, ta berdad cu Aruba no ta clasifica 
como un area di desierto, pero nos isla 
ta exponi si na efectonan di e deserti- 
ficacion debi na su clima semi-arido y 
awasero inconsistente. 
Nos por atende cu e retonan aki door di 
implementa manehonan manera: 
• Maneha eficazmente e recurso awa 
pa conserva esaki. 
• Proteccion y restauracion di vegeta- 
cion pa reduci erosion di tera. 
• Promove practicanan di agricultura 
sostenibel cu ta conserva salud di tera. 


• Stimula desaroyo di suelo cu material 
organico. 
• Trahando hunto pa un futuro mas 
berde 


Dia di Deserticifacion y Secura ta un 
recordatorio importante di e neces- 
idad pa traha hunto pa un futuro mas 
berde y un biodiversidad saludabel. A 
traves di accion colectivo y solidar- 
idad internacional, nos por mitiga e 
efectonan di e degradacion di suela y 
secura extremo y crea un mundo mas 
sostenibel pa futuro generacion. 


Pa mas informacion tocante Dia Mundial 
di Desertificacion y Secura, por fabor 
bishita e website di Nacionnan Uni: 
https://www.un.org/en/observances/ 
desertification-day. 


Nos Tera, un Legado pa Futuro 


Dia Mundial pa Combati Desertificacion y Secura extremo 2024 

ARUBA Marriott Resort & Stellaris 
Casino a celebra cu su asociadonan 
for di dia 3 te cu dia 7 di juni. E hotel 
a organisa diferente actividad, 
for di canta bingo, bowling, haci 
trabou pa comunidad y paintball, 
cada actividad tabatin un acogida 
grandi di parti di e asociadonan di 
Aruba Marriott. Diadomingo anochi 
a clausura e Associate Appreciation 
Week na Balashi Beer Garden 
despues di un tremendo “car rally.” 


Ruthline 
Theysen, 
Complex 


Director di Recurso Humano na 
Aruba Marriott, a comenta cu e 
siman di aprecio a cuminsa riba 
dialuna cu partimento di dryfit shirt 
y c’un “food truck festival.” Mainta 
trempan e asociadonan a hunga 
bingo. Ademas, un di e actividadnan 
tabata encera pa sirbi comunidad, 
aki e asociadonan a bay St. Michael 
Paviljoen pa haci algun actividad 
cu e grandinan, haci trabou di 
hardineria y drecha e cushina. 


Un di e eventonan organisa pa e 
asociadonan tabata Global Running 
Day, paintball, un “overnight party” 
dedica specialmente na e asociad- 
onan cu ta traha te anochi laat. Riba 
diabierna tabatin un dia di famia. 
Pa Aruba Marriott ta importante pa 
dedica e dia aki no solamente na 
e asociadonan pero tambe na nan 
famia como muestra di gradici- 
mento na tur famia cu ta sostene e 
asociadonan. 


Durante e “family day” Aruba 
Marriott 
tabatin 
Balashi 
Beer 


Garden pa nan so. Aki tabatin un 
area special dedica na mucha, unda 
a parti cotton candy, por a bula den 
dino jump y participa den varios 
actividad pa mucha. P’e grandinan 
tabatin entretenimento cu e banda 
Buleria y cu un brassband. Ademas, 
e bar y cushina tabata bon surti p’e 


asociadonan y nan famia disfruta. 


Den dia tabatin un “car rally” 
caminda un total di 38 auto a 
participa. Tabatin premio di 1500 
florin pa esun cu a keda na prome 
luga, 1000 florin p’e di dos luga 
y 750 pa e di tres luga. Durante 
anochi a rifa un total di 8000 mil 
florin na premio entre e asociad- 
onan di Aruba Marriott.  


“Masha masha danki na tur e 
asociadonan di e compleho cu ta 
un total di 1300 asociado. Nos ta 
hopi orguyoso di nan tur, nan ta e 
exito di e compania”, asina Ruthline 
Theysen a expresa cu masha 
orguyo. E ta un satisfaccion pa 
Theysen y henter e team di recurso 
humano cu a dedica mas cu un 
luna di preparacion pa e Associate 
Appreciation Week. 


Aña pasa, sin duda algun, tabata 
e miho aña pa e compleho di 
hotelnan Marriott na Aruba. Pero 
pa por a maneha e crecemento aki, 
a depende hopi di e asociadonan. Y 
esaki cu e realidad cu asociadonan 
ta scars, pues tin varios funcion 
habri di cual ainda ta buscando 
pa recluta. P’esey, hopi biaha, e 
personal den servicio mester a 
duna extra di nan mes pa por a 
mantene e nivel halto di servicio cu 
Marriott ta conoci p’e. 


Si abo ta buscando trabou, no 
pensa dos bes den solicita na Aruba 
Marriott Resort. Ey ta traha cinco 
bes pa siman, ta paga un salario 
competitivo, cu un lista di beneficio 
pa e asociado y su famia, sin lubida 
bonus di un salario completo pa fin 
di aña. 
Tambe asociadonan di Marriott por 
keda na un prijs preferencial unda 
nan biaha rond mundo y hospeda 
den un otro Marriott. 


A parti mas di 8 mil florin na premio 


Associate Appreciation Week di Aruba Marriott a termina cu dia di famia 

DESDE inicio di Gabinete Wever-Croes na 2017, Gobierno 
di Aruba ta haciendo tur posibel pa atende cu e problema 
delicado di abuso y abuso sexual di menor. Pa trece mas 
conscientisacion ainda den pueblo, Gobierno a decreta luna 
di april como Luna Nacional Contra Abuso di Mucha. Riba 
prevencion, ehecucion y conscientisacion, Gobierno hunto 
cu Comision Nacional di Abuso di Menor, organisacionnan 
y fundacionnan gubernamental y no gubernamental, ya a 
tuma diferente accion pa yuda preveni y combati e crimen 
grave aki contra nos muchanan. 


Sinembargo, e ta un berdad hopi tristo cu e problematica aki 
ta cuminsa hopi cerca di cas mes, di esnan hopi cerca di un 
mucha. For di un estudio haci, ta alarmante e cifra y infor- 
macionnan obteni di casonan di abuso di mucha. 99% di 
casonan na unda muchanan ta wordo abusa sexualmente, ta 
wordo abusa door di personanan cu e victima conoce. E por 
ta un amigo di cas, of amiga of amigo di mama y tata, pareha 
nobo, door di omo, door di welo, of padrastro. Esakinan 
ta personanan cu ta cerca di e muchanan y kendenan e 
muchanan ta confia. Personanan kendenan a mayornan a 
confia pa laga nan yiunan den nan cuido. 


Esaki ta un indicacion fuerte cu e problema mas serio no ta 
ley, Gobierno of hues. E problema mas serio ta den famia. 
Eynan nos mester enfoca. Eynan Gobierno no por drenta 
facilmente. 


Esey ta responsabilidad di cada famia, di cada persona cerca 
di e mucha cu e mucha ta confia. Por cambia tur ley pero si 
den famia e abuso sigui te hasta wordo permiti y tolera, nos 
ta sigui faya nos muchanan. Y ta hunto so nos lo preveni y 
combati e crimen aki contra nos menornan inocente. 


“Nos mester confronta e berdad aki, aunke cu e ta incomodo 
y delicado. Abuso hopi biaha ta sosode door di personanan 
di confiansa, personanan cu mester t’esun cu mester brinda 
proteccion na nos muchanan. Nos por cuminsa pa evita 
99% di e casonan aki door di wak miho cu kende nos ta laga 
nos yiunan y reconoce señalnan den e mucha of den esnan 
cu ta wak p’e mucha. Door di ta consciente, acepta loke ta 
pasando, y door di accionnan preventivo, nos por traha pa 
un futuro caminda cada mucha ta crece den un ambiente 
liber for di e garanan di abuso. Nos muchanan merece miho”, 
Prome Minister Evelyn Wever-Croes a expresa. 


Realidad tristo: 


99% di abuso sexual di mucha, 
e abusado ta famia of conoci! 

RECIENTEMENTE a tuma luga e ultimo dia di estudio pa 
cabesante- y maestronan di klas 1 di scol basico. 


DEA den consulta cu e directivanan di scol a inicia c’un 
trayecto di preparacion pa cabesante- y nan maestronan di 
klas 1 di scol basico na november 2023. E prome sesion 
informativo a cuminsa dia 17 di november 2023 na unda a 
comparti informacion, a conecta cu otro y a crea diferente 
Comunidad Profesional di Siñamento (CPS). 


En total a forma ocho CPS na unda cada CPS lo enfoca riba 
un of mas topico pa profundisa nan mes aden. Cada CPS por 
a enfoca riba diferente area specifico cu ta interesa e grupo 
nucleo di e CPS. 


E cabesante- y maestronan di klas 1 a bin hunto dia 19 
di januari, 16 di februari, 27 di maart, 19 di april y 31 di 
mei 2024, pa hunto prepara debidamente p’e introduc- 
cion di siña lesa y skirbi na Papiamento den klas 1 na 
augustus 2024. Cada dia di estudio a tuma luga bou guia di 
Departamento di Enseñansa Aruba (DEA) conhuntamente cu 
Centro di Desaroyo Profesional Continuo (CDPC) di Instituto 
Pedagogico Arubano (IPA). 


Cada reunion a cuminsa c’un momento general unda a 
comparti informacion general p’esnan presente, sigui pa 
tayernan informativo p’e maestronan di klas 1 y pa finalisa 
e dia a sigui traha riba e topico di e Comunidad Profesional 
di Siñamento (CPS). Cabesantenan a participa na tayernan 
dirigi specificamente pa nan, na unda a comparti informa- 
cion y sosten p’asina apoya nan den nan papel pa sostene y 
motiva e maestronan y e team di nan scol. 


Cada CPS a presenta nan producto final na nan coleganan 
y Directiva di scol durante e ultimo dia di estudio riba 31 di 
mei. Di e manera aki e gruponan colectivo a yuda sostene 
otro den e preparacion di e implementacion di e maneho 
nobo di idioma na unda ta siña lesa y skirbi na Papiamento. 
E gruponan a profundisa nan mes den e materia na unda 
algun grupo a presenta nan observacionnan, otro a presenta 
material cu nan a adapta, y otro a traha material completa- 
mente nobo. N’e manera aki e gruponan a acopla bunita na 
otro. 


Mester menciona cu durante e dia aki Minister di Enseñansa, 
sr. Endy Croes tambe tawata presente pa presencia e produc- 
tonan final y a te hasta haya su mes inesperadamente ta 
forma parti di un di e presentacionnan. 


DEA ta hopi agradecido p’e sosten ricibi di tur e cabesante- 
y maestronan y Directiva di e scolnan y alabes DEA kier a 


yama Minister di Enseñansa danki pa su presencia durante 
e mainta aki. 


Pa mas informacion relaciona cu Enseñansa na Aruba por 
acudi na nos website www.ea.aw. 


Tambe por sigui nos den social media via nos facebook y 
instagram pages @educationaruba pa keda na altura di tur 
informacion. 


DEA cu ultimo encuentro di Alfabetisacion na Papiamento 

HILTON Aruba Caribbean Resort & 
Casino ta conmemora Luna di Orguyo 
di manera significativo y inclusivo cual 
tin como meta pa aumenta conoce- 
mento tocante amor y igualdad entre 
huespednan y comunidad local. 
Durante e luna aki, delicioso pastry di 
color di regenboog ta disponibel n’e 
buffet di desayuno na restaurant 
Laguna hunto cu pastry y buscuchi di 
color disponibel pa benta na Oscar’s 
Market, situa na e restaurant. 
Tambe, 
e 
famoso 
cascada 
den 


e  hardin a wordo ilumina na color di 
regenboog, briyando den anochi den 
colornan impresionante di cora, oraño, 
geel, berde, blauw y biña, creando un 
atmosfera vibrante di celebracion. 
E resort tambe a tene un concurso 
riba Facebook y Instagram, unda un 
pareha fortuna lo gana e Gran Premio 
di un boda di nan soño of renobacion 
di vows na Hilton Aruba, incluyendo 
e luga tropical,  catering elegante, y 
acomodacion. 


Tur pareha LGBTQ+ bibando na Aruba 
of Merca cu ta desea di casa of renoba 
nan boda por participa den e concurso 
pa medio di post un foto of video riba nan 
storia, esaki mester ta un storia unico 
di amor riba Facebook of Instagram, 
uzando e hashtag #HiltonArubaPride, 
y mester tag @HiltonAruba. 


E concurso ta dura henter luna di juni 
2024, anto e pareha ganado lo wordo 
notifica prome cu 15 di juli 2024. 


Pa mas informacion bishita: 
h t t p s : / / h i l t o n a r u b a . h f l i p.c o / 
ef4617e7ab.html 


RECIENTEMENTE 
Minister 
di 


Finansa Xiomara Maduro a ricibi na 
Bestuurskantoor sra. Regina “Gina” 
Werleman kende a cumpli 30 aña 
di servicio publico. Gina ta 1ste 
Medewerker 
Interne 
Controle 
na 


Departamento di Finansa. 


P’e ocasion aki Director di Departamento 
di Finansa Sr. Derick Werleman y Chef 
IC/AC Sr. Karl Vrolijk tabata presente 
y director a conta di su experencia 
trahando cu colega Gina y alabes a 
gradici Gina pa su aporte trahando na 
Departamento di Finansa. 
Di su banda tambe Gina ta contento di 
e oportunidad pa por labora y brinda 
su talento y profesionalismo n’e depar- 


tamento y Pais Aruba. Minister Maduro 
a gradici Gina pa su loyalidad y dedi- 
cacion na e servicio publico pa 30 aña 
y a entreg’e su decreto gubernamental 


y un regalo chikito pa conmemora e 
30 aniversario. Tabata un momento 
agradabel hunto cu Gina, familiarnan y 
coleganan. 


Gina Werleman a cumpli 30 aña den servicio di pais Aruba 


Hilton Aruba Caribbean Resort & Casino a celebra Luna di Orguyo 

NA Nieuwe Kerk na Den Haag a tuma luga un recepcion pa 
tuma despedida di Alexandra van Huffelen como Secretario 
di Estado pa Asuntonan di Reino y Digitalisacion. N’e ocasion 
aki Minister Plenipotenciario mr. Ady Thijsen a gradici 
Alexandra van Huffelen p’e bunita cooperacion durante di 
e periodo cu e tabata Secretario di Estado. Tambe Minister 
Thijsen a gradici Alexandra van Huffelen pa su compren- 
sion y su amor y afecto grandi p’e parti Caribense di Reino 
Hulandes. Sr. Thijsen a desea señora Van Huffelen tur 
clase di exito den loke e lo bay haci despues di e funcion di 
Secretario di Estado. 


Durante e programa oficial un video a wordo pasa cu 
palabranan di gratitud y aprecio di mandatarionan di e parti 
Caribense di Reino, na unda tambe Prome Minister di Aruba 
mr. Evelyn Wever-Croes tabata tin un mensahe pa Alexandra 
van Huffelen na unda tambe e prome mandatario di Aruba 
a gradici Secretario di Estado van Huffelen p’e cooperacion 
entre Hulanda y Aruba. 


Den su discurso Alexandra van Huffelen a mira bek riba e 
dos aña y mei cu e tabata den e funcion aki. El a para keto 
na su bishitanan na y su intercambionan cu e mandatari- 
onan di e parti Caribense di Reino. Tambe e trabaonan cu el 


a logra realisa riba e agenda di digitalisacion. E mandatario 
a bisa su hopi trabao a wordo haci, pero cu lastimamente 
door di e caida di e Gabinete Rutte IV, tin proyectonan cu 
no por e keda finalisa. Finalmente el a bisa di ta spera cu su 
sucesor sigui riba e mesun caminda pa loke t’e Relacionnan 
den Reino y Digitalisacion. 


E recepcion a sigui den un esfera hopi ameno cu musica di 
Juni Juliet. 


Potretnan cortesia Arubahuis 


Minister Thijsen na recepcion di despedida 


pa Secretario di Estado Van Huffelena 

DIASABRA, 15 di juni 2024, a tuma luga e seminario 
“Conscientisacion y Prevencion – Edadismo y Abuso di Adulto 
Mayor” na ATIA Building, Dakota di 1or pa 5or atardi. Tabata tin 
4 orador, esta mr. dr. Alida Marval (Hurista), mr. Gabri de Hoogd 
(Abogado), sra. Clarisca Velazquez (KPA) y dr. Carlos Vallego 
(Neuro-Ciruhano). 


Sra. Alida Marval a toca e tema di “Kico ta Abuso contra Adulto 
Mayor – Algo tocante e situacion na Aruba”. E a trece 3 forma di 
abuso: 
1. Psycologicamente (palabra, zundra, pest, etc.), Edadismo 
(trata e Adulto Mayor cu humiyacion), Negligencia (descuido, no 
duna cuminda y/of remedi na tempo, ni limpieza corporal, etc.). 
2. Maltrato fisico (pushamento, dalmento, etc.). 
3. Abuso sexual (no respeta su privacidad, etc.). 
E abusonan aki ta causa hopi problema den hogar-, cas- y insti- 
tucionnan di cuido, etc. Hopi biaha e abuso ta continua pasobra 
e victima(nan) tin miedo di esun cu ta cuid’e y ta depende di dje. 
Prioridad ta pa bin cu 
registracion di abuso y crea cifra pa maneho. 


Sr. Gabri Hoogd a trata e topico di ‘Financiële Uitbuiting”, explo- 
tacion financiero, di Adulto Mayor. Algun ehempel di señalnan ta: 
desaparicion di placa y otro cosnan di balor, retiro di sumanan 
for di cuenta bancario sin splicacion/autorisacion, aumento di 
debe, peticion inespera pa cambio di testament, intimida e Adulto 
Mayor si e no kier coopera, etc. 


Den e Cidigo Civil, Burgerlijk Wetboek, tin diferente articulo cu 
ta protege e Adulto Mayor, den su dependencia y estado mental 
afecta, contra actonan abusivo door di cuidado- y otro person- 


anan den su ambiente cu ta atende cu su pertenencia- y asun- 
tonan financiero. Sr. De Hoogd a repasa diferente hurisprudencia 
na Aruba y Hulanda. 


Sra. Clarisca Velasquez a relata tocante con Polis di Bario, ultimo 
añanan, a haya su atencion debido pa por atende cu tur e bari- 
onan. KPA tin basta barioregisseur na Playa, Noord, Paradera, Sta. 
Cruz, Pos Chikito, Savaneta y San Nicolas, pero ainda falta mas pa 
por optimalisa e servicio. E ekipo ta atende tambe cu Adultonan 
Mayor y ta desaroyando un sistema pa registra y controla mas 
efectivo. Creando mas informacion relata na e Adulto Mayor ta 
un prioridad. 


Sr. Carlos Vallego a duna un splicacion di su practica medico na 
Aruba y Colombia, unda e ta atende cu diferente caso cu por y a 
beneficia door di atende cu aumento di likido rond di e cerebro di 
personanan cu deficiencia motorico. Den cierto casonan ta nece- 
sario pa un pashent haci un MRI pa averigua si ta posibel pa haci 
e tipo di operacion aki. E seguro social lo mester ta mas accesibel 
pa adulto mayor den e casonan di diagnostico na tempo. No por 
t’asina cu e asegurado, Adulto Mayor ta paga su contribucion y 
No ta ricibi cierto servicionan necesario. 


E publico presente a apoya e presentacionnan di e 4 presentado 
y a aprecia e informacion cu nan a ricibi. A pidi pa bin mas di e 
tipo di seminarionan aki. Un danki ta bay na tur oradornan cu a 
haci un tremendo trabou. Y N’e publico cu tabata activo, haci- 


endo diferente pregunta. 
E proximo Seminario lo tuma luga Diasabra awo dia 22 di juni y lo 
ta completamente na Papiamento cu splicacion aki aya p’esnan 
di habla Ingles. 


Na caminda pa seminario-2 diasabra awo 


Edadismo y abuso di adulto mayor-1 tabata un exito 


SKOA su inscripcion ta habri pa e programa 
di “Schakelklas Prisma” pa aña escolar 
venidero di 2024 - 2025. 


Mi yiu tin cu bay Prisma? 
Prisma ta un programa di 1 aña cu ta 
enfoca ariba e idioma di Hulandes pa 


asina prepara muchanan cu no ta papia 
Hulandes mas miho posibel pa nan integra 
den scol regular exitosamente, caminda 
Hulandes ta e lenguahe primario den e 
curiculo. E programa di Prisma ta evalua 
alabes e desaroyo academico a base di 
cada mucha su prestacion di siñamento 
y tambe nan desaroyo social - emocional 
cu ta importante pa nan crecemento en 
general. 


Con pa inscribi pa Prisma? 
Por aplica via website www.skoa.aw pa 
asina inscribi completamente online. Bay 


riba e website y click ariba inschrijven y 
despues scoge pa Prisma. Di eynan mester 
sigui e instruccionnan ariba e website pa 
completa e aplicacion di cada mucha. Si 
tin duda con pa inscribi via nos website 
por pasa libremente na nos oficina di 
SKOA situa na Copernicusstraat 11, Aruba 
durante orario di oficina entre 8am - 12pm 
y 2pm - 4pm. 


Por haya mas informacion ariba nos 
website www.skoa.aw y tambe por yama 
nos directo na (+297) 523 1800 durante 
orario di oficina. 


Inscripcion pa Prisma pa aña escolar venidero 2024 - 2025 

ARUBA ta conoci como un isla caminda semper personanan naci 
pafo di Aruba a bin Aruba pa traha. Hopi biaha cu tempo nan a 
trece nan yiunan pa bin biba cerca nan. P’e mucha/hoben aki cu 
ta bin di un otro pais, tur cos ta nobo y dimes cu su impacto. 
E mucha/hoben ta bay conoce amistadnan nobo, ta drenta den 
un sistema di educacion ful nobo cu un idioma di instruccion 
totalmente desconoci pa nan. Tur esaki por tin consecuencianan 
negativo p’e mucha- y hobennan aki. No ta tur ora e amistadnan 
nobo tin bon intencion. Sigur no ora cu nan sa of ta pensa cu e 
mucha/hobennan aki ta den un posicion vulnerabel. 


Pero nos mucha- y hobennan naci aki na Aruba tambe ta coriendo 
hopi risico. Estudionan Internacional ta mustra cu e cifra di 
personanan birando victima di un of otro crimen digital ta subi- 
endo drastico. Desde aña 2020 cu binida di e Pandemia di Covid 
19, crimen cibernetico a conoce un subida rapido. Nos mucha- y 
hobennan ya caba prome cu aña 2020 tawata haci uzo di internet 
7.5 ora pa dia. Nos mucha- y hobennan ta encontrando nan 
mes mas y mas cu retonan na momento cu nan ta haci uzo di 
internet. E personanan cu menos bon intencion cu nos mucha- y 
hobennan, tambe a bay cuminsa haci mas uzo di internet pa por 
yega na nan. Grooming, shame sexting y pornografia infantil ta 
algun di crimen digital cu a conoce un subida e ultimo añanan. 


E agresor hopi biaha tin metanan financiero tras di su acto. Un 
estudio haci na Aruba door di Rode Kruis y Coördinatiecentrum 
Mensenhandel Mensensmokkel Aruba bao di studiantenan di 
enseñansa secundario, ta mustra cu hobennan den e edad di 12 
pa 18 aña ta core mas riesgo di bira victima di explotacion crim- 
inal of sexual. 


Pa di 25 aña consecutivo 131 ta organisa ‘Deskundig- 
heidsbevordering Dag’ p’asina inverti den e desaroyo di su 
mentornan. Un mentor t’e persona cu tur dia di 2:00 te cu 6:00 di 
atardi ta asisti nos mucha- y hobennan di Aruba, Bonaire, Saba 
y St. Eustatius cu informacion, sosten emocional y conseho. 
‘Deskundigheidsbevordering Dag’ ta un di e tres training grandi 
cu Fundacion Telefon pa Hubentud Aruba ta organisa tur aña. 


Durante e ‘Deskundigheidsbevordering Dag’ e mentornan di 131 
a ricibi conocemento tocante ‘mensenhandel, mensenhandel’ 
for di sra. Suekyen Croes di ‘Coördinatiecentrum Mensenhandel 
Mensensmokkel Aruba y informacion tocante e estudio haci 


door di Dr. Paula Kibbelaar, tocante e calidad di bida di e hoben 
Arubiano (Quality of life of Aruban youth). 


Cu mas conocemento di e tema di ‘mensenhandel, mensensmokkel’ 


y e calidad di bida di e hoben Arubiano, e mentor na 131 por 
analisa y reconoce mas lihe si por tin un situacion di ‘mensen- 
handel, mensensmokkel’ durante un combersacion cu un mucha/ 
hoben. Esaki ta zorg pa eleva e ayudo cu e mentor ta duna n’e 
mucha/ hoben. 


Tambe a presenta 7 mentor nobo cu a caba di e Curso Basico di 
mentor di 131 y asina aki ta ser incorpora den e team di mentor 
di Fundacion Telefon pa Hubentud Aruba. E directiva nobo di 131 
tambe a ser presenta durante ‘Deskundigheidsbevordering Dag’ 
2024. 


131 kier a gradici sra. Suekyen Croes di ‘Coördinatiecentrum 
Mensenhandel Mensensmokkel Aruba y Dr. Paula Kibbelaar p’e 
cooperacion brinda. 


Danki ta bay na Aruba Marriot Resort cu a facilita 
Deskundigheidsbevordering Dag 2024. Un gradicimento tambe ta 
bay na Setar N.V, Aruba Airport Authority N.V. y The Salamander 
Group p’e sosten na 131. 


Pa mas informacion tocante tur e trabaonan cu 131 ta desplega 
por tuma contacto cu 131 via nos website: 131.aw, Instagram: 
131aruba, 
facebook: 
https://www.facebook.com/aruba.131, 


email: 131aruba@gmail.com of telefon 5886138/ 5884011. 


Durante ‘Don’t be blind to the signs’ 131 
a zorg pa su mentornan wordo capacita 

RECETA DI DIA 


Ingrediente: 
Dos bacoba hecho 
2 cup di lechi (e por ta volle melk, half vollemelk of hasta 
lechi di almendra). 
1/3 cup di sucu (bo por ahusta segun bo preferencia di 
dulsura) 
3 cuchara di maizena (cornstarch) 
1 telep di extracto di vanila 
Un pinch di salo 


Instruccion: 
1. Preparacion di e bacobanan: Pela e bacobanan y 
corta nan na wiel. 


2. Mescla e maizena: Den un commchi chikito, mescla e 
maizena cu aproximadamente ½ cup di lechi te ora cu e 
ta bon disolvi y sin klompi. 


3. Cushina: Den un wea mediano, pone e resto di e lechi 
(1 ½ cup), e bacoba na wiel, e sucu, e vanilla y e pinch 
di salo. Keinta e mescla riba candela medio-halto, draai 
e ocasionalmente pa disolve e sucu y p’e bacoba bira 
moli. 


4. Incorpora e maizena: Una bes cu e mescla ta cayente 
(pero prome cu e herbe) basha e mescla di maizena 
mientras cu bo ta draai constantemente pa evita klompi. 
Sigui cushina riba candela mediano-abao, mesclando 
constantemente te ora cu e mescla bira diki suficiente 
pa cubri e parti abao di un cuchara (aproximadamente 
5-7 minuut). 


5. Fria y hinca de frigidaire: Kita e wea di e candela y 
laga e pudding fria riba temperatura ambiente durante 
algun minuut. Despues basha e pudding den container 
individual of den un comchi grandi y cubrie cu un wrap 
directamente riba e superficie di e pudding pa evita cu e 
forma un film. Pone den frigidaire durante por lo menos 
2 ora of te ora e ta completamente friu. 


6. Sirbi: Sirbi e pudding di bacoba friu como dessert. Bo 
por decor’e cu wiel di bacoba fresco of un pinch di cane 
na polvo prome cu bo sirbie, si bo ta desea. 


Disfruta di bo dushi pudding di bacoba. 


Aki bo tin un receta simpel pa traha un 
Banana Pudding (pudding di bacoba) 

Fortaleza pa Famia 


Sinceramente, Pastoor Marcel Balootje 


BIBLICAMENTE ta proba, cu orguyo ta destructivo, 
pasobra tur hende mester sa cu, orguyo y falta di pordon, 
ta causa di depresion, cual ta hiba na problema di salud 
mental y hasta por causa locura y morto. 


• Dicon esey ta sosode? Pasobra e tipo di orguyo ey ta 
opone contra e palabra di Dios, y sin sconde e gran berdad 
pa ningun hende, nos tin cu bisa e cos manera e ta. 


• Cu tur hende cu ta opone Dios su palabra y su principi- 
onan ta wordo ataca pa un spirito di eror, cu solamente 
arepentimento completo, por trece cambio y cura den nan 
bida. 


No ta existi remedi na mundo pa cura orguyo, den ningun 
botica e no ta obtenibel, wak con lihe e vacuna contra 
coronavirus a wordo inventa. 


Pero e remedi contra orguyo t’ey hopi tempo caba for di 
mas cu dos mil aña pasa y su nomber ta Hesus Cristo di 
Nazaret, y enbes di hende acepta Cristo Hesus nan ta laga 
diabel bruha na mente y bay contra Dios y su palabra, cu 
ta algo cu nos tur sa cu ta hiba na propio destruccion. 


E asunto aki a keda proba den bijbel y nos por djis presenta 
algun pa por refresca memoria di hende: 


Lucifer e prins di orguyo a lanta contra Dios den cielo, 
hunto cu un tercera parti di angelnan y esey a causa su 
caida, e a perde su bunitesa (Ezekiel 28:13-17) y te awe e 
ta wordo reprende y rechasa p’esnan cu stima Dios. 


Rey Nabucodonosor a cay perdi den su orguyo te na 
momento cu e a reconoce cu ta cielo ta goberna Daniel 
4:26 y Daniel 4:37 ta prueba grandi di esey cu tur hende 
por lesa (Daniel capitulo 4 :1-37). 


Rey Saul a muri den su orguyo, pa motibo di su desobe- 
diencia un spirito malo di parti di Dios a bini riba dje (1 
Sanuel 16:23). Saul a perde cabes y a comete suicidio 
pasobra e no kier a arepenti di su orguyo y maldad. 
Su orguyo a hib’e na bruheria, pasobra e a nota cu su 
comunicacion cu Dios ta kibra (1 Samuel 28). Den e buki 
di 2 Samuel 31: 4-5 Saul ta kita su propio bida. Lesando 
e historia aki tur hende por tuma nota te na unda orguyo 


por hiba hende. 


Farao di Egipto su orguyo a hib’e na su propio destruccion 
(Exodo capitulo 14). 


Tin hopi hende den depresion, sufriendo di salud mental, y 
tin hasta muriendo, pa motibo di orguyo. 


Proverbionan 8:13 ta bisa E temor di Señor ta pa odia 
maldad, orguyo arogancia y mal caminda, y un boca 
perverso mi ta odia. 


Proverbionan 11: ta para skirbi: Ora orguyo bini deshonor 
tambe ta bini, ma sabiduria ta cerca e humildenan. 


Proverbionan 16:5 ta recorda tur hende: Cada hende cu ta 
orguyoso di curason ta un abominacion pa Señor, sigura- 
mente e lo no keda sin castigo. 


Tur esaki ta para skirbi den bijbel pa hende evita di cay 
den gara di satanas y rechasa palabra di Dios. Pasobra 
orguyo ta isola hende pone nan sintinan mes discrimina, 
cual t’e plan di diabel pa destruccion pasobra Dios no ta 
discrimina, Dios ta stima tur hende. 


Pero ora hende ta biba den pica, y no kier arepenti, y ta 
busca tur forma pa legalisa nan eror, p’asina agrada nan 
carni, y cay den enemistad cu Dios, Dios mes lo atende cu 
nan segun Romanonan 1:28-32. 
Y locual ta para skirbi nos por tuma nota di dje actual- 
mente. 


Dios tene misericordia. 


Solamente arepentimento y respet pa Dios por cura orguyo 

Stanley Pourrier 


SETAR ta participa fayecimento di nos colega: 


Cu Stanley sosega na paz. 


Acto di entiero ta tuma luga diamars 25 di juni 2024 
di 9.00 am pa 11.00 am na Aurora Funeral Home. 


Oportunidad pa condolencia ta dialuna 24 di 
juni 2024 di 7.00 pm pa 9.00 pm. 


Gerencia, Staf y Personal di SETAR N.V. ta extende 


palabra di condolencia na famia y conocirnan di 


nos colega Stanley. 


JUNI 1935, Carlos Gardel a 
bin Aruba y duna un present- 
acion na Teatro Gloria di Shon 
Eddy de Veer. Di e cas di mi 
wela na crusada di Steenweg y 
Kruisweg mi a mira Gardel y su 
entourage yega y mi ta corda 
con Max, un enano hopi conoci 
den Playa, tabata carga male- 
tanan di Gardel. 


E potret adhunto ta di Juni 2, 
1935 dia cu Gardel a biaha 
pa Corsou. ESAKI TABATA E 
PROME BIAHA CU CARLOS 
GARDEL A BULA DEN UN 
AVION. Carlos Gardel tabatin 
un miedo panico di subi den 
un avion. Di Buenos Aires el a 
biaha pa Corsou den bapor y di Corsou el a bin Aruba den un bapor 
tambe. Pa bay Colombia, Gardel a dicidi di bay Corsou cu avion p’e por 
subi un bapor cu lo hibe Baranquilla di unda e lo a bay Medellin. 


Na Medellin nan a trata Carlos Gardel manera un rey, Rey del Tango. 
Na tur su presentacionnan durante mas di un siman e teatronan tabata 
yena te casi rementa. Despues Gardel a bay Bogota, otro caminda cu 
e tabata super popular. 
Dia 24 di Juni e tabata den un avion pa bay Cali, pero nan mester a 
para na Medellin caminda centenares di su fanaticonan a bin cuind’e. 
Despues di e entrevista, sacamento di potret y hopi combersacion cu 
prensa y dignatarionan, Gardel a subi avion atrobe. E avion a haya 
permiso pa cuminsa su salida 3or pm. Desafortunadamente, un otro 
avion, un otro TriMotor cu nomber Manizales, tambe a haya orden pa 
prepara pa nan take-off. Segun e rapport oficial di autoridadnan di 


Carlos Gardel a muri den un avion na Colombia 


Despues di subi un avion pa di prome bes den su bida na Aruba 


Juni 2, 1935 – un dia historico. E prome 
bes cu Carlos Gardel a bula den un avion. 


E vuelo tabata di Aruba pa Corsou 


aeropuerto, biento duro cu tabata supla a desvia 
e avion di Gardel y a bay dal contra Manizales y 
tur dos a coy candela cu a causa morto di Carlos 
Gardel y 16 persona mas. Solamente tres persona 
a sobrevivi. 


IRONIA: 23 dia despues di bula pa prome bes den 
un avion, Carlos Gardel a muri den un avion, RIBA 
TERA! 


Clyde R. Harms Sr. 

Diahuebs, 20 Juni 2024 
OBITUARIO 
AWEMainta 


Dios ta amor . . . Y amor ta Dios 


Maske mi no ta na e mundo aki, tur dia lo mi 


ta banda di boso curason, mi por 


stens di loke Señor ta hasi. 


(Salmo 33) 


A bai sosega den braza di Señor nos ser stima: 


Sra. vda. Louisa 


Feliciana - Winterdaal 


Cariñosamente yama “Nana”. 


*4 Februari 1933 – † 14 Juni 2024 


Na nomber di su Esposo: 
† Isidro “Chido” Feliciana 


Yiunan: 
Maiky y † Diana Feliciana - Zievinger y yiu 
† Ruben y Lucia Feliciana - Werleman y yiunan 
Rosendo y Elizabeth Feliciana - Pertuz y yiunan 
Roland y Debby Feliciana - Bastin y yiunan 
† Oslin Feliciana 
Leo y Lientje Feliciana - Croes y yiunan 
Ronny y Gina Feliciana - Maria y yiu 
Lourdes y Maickel Kock - Feliciana y yiunan 
Linda y Rubin Ponson – Feliciana 


Rumannan: 
† Simona y † Dufi Rasmijn y famia 
† Maria y † Poli Kelly y famia 
Lucia Winterdaal 
Olga y † Leandro Franken y famia 
† Rita y † Alex Werleman y famia 
† Ale Winterdaal 
† Felis Winterdaal 


Swa y cuñanan: 
† Raymundo y † Elizabeth Feliciana y famia 
Chonai y Mona Feliciana y famia 
† Catharina Feliciana y famia 
† Chomon y † Imelda Feliciana y famia 


Nieto(a)nan: 
Dianmary y Dave, Maureen y Cedrick, 
Ruthmila, Riangelo y Merelee, Renwick, Raisa 
y Robert, Rodwin y Vera, Roselyne y Armando, 
Dustin y Vanessa, Kyra y Travis, Brandon 
y Ashlynd, Aljee y Lily, Siljee, Stephanie, 
Loumaishka y Neo, Jamison y Roxany, 
bisanieto(a)nan y tataranieto(a)nan. 


Ta invita tur sobrino y sobrinanan, primo y 
primanan, bisiñanan, conocirnan, su ayudante 
Kuki, tur cu a stime 


Demas famia: 
Feliciana, Winterdaal, Zievinger, Williams, 
Werleman, Maria, Kock, Ponson, Rasmijn, 
Franken, Croes, Kelly, Hernandez, Williams, 
Monier, Pertuz, Bastin, Figaroa, Gomes, Jansen, 
Coleman, Litton, Arendsz, Geerman 


Acto di despedida cu lo tuma lugar: 
Diahuebs 20 di Juni 2024 di 9or di mainta pa 
11or di mainta na Misa Santa Filomena na 
Paradera. 


Response lo cuminsa pa 11:00 am y despues 
lo sali cu e defunto stima pa Santana na 
Paradera. 


Nos disculpa si den nos tristesa nos por a 
lubida algun famia of conocir. 


Lagrima y flornan por seca, su recuerdonan y tur 
loke el a haci y significa pa nos, lo keda graba 


pa semper den nos mente y curason. 


“Cerca Dios mi alma ta na paz, ta di DJ’E mi 


salbacion ta bin” 


Salmo 62:1 


Cu dolor na nos curason pero conforme cu 


boluntad di Dios, nos ta 


participa fayecimento di nos Casa, Mama, 


Wela, Yui I Ruman: 


Lisanne G.M. 
Tromp-Dijkhoff 


Mihor conoci como “Liesje” 


*11-10-1966 – †17-06-2024 


Na nomber di su: 
Querido Esposo: 
Florentino Tromp 


Yuinan: 
Sheeba Carmona Sheik I Esposo Amilcar 
Carmona I yuinan 
†San Deep Singh 
Lizandro Tromp 


Nietanan: 
Shaniqua Kock I Alysha Kock 


Nieto: 
Nathaniel Carmona 


Mama: 
Bernadeta “Deta” Jacopucci 


Tata: 
Emilio “Milo” Dijkhoff 


Rumannan: 
Haidi Dijkhoff I Robert Webb I famia 
Vilma Dijkhoff I Cyrill Vrolijk I famia 
Sandro Dijkhoff I Famia 
Christina Dijkhoff I Vicente Amadis I famia 


Subrina I sobrinonan I sobre sobrino(a) nan, 
Swa I Cunjanan, Tanta I Omonan, Primo I 
primanan 


Su Ihá: 
Zeralda Mora-Blom 


Demas famia I amistades nan I coleganan 
di trabow di Divi & Tamarijn All Inclusive 
Famianan: Tromp, Dijkhoff, Jacopucci, Kock, 
Carmona, Maduro, Blom, Mora, Luydens, 
Croes, Ismail, Amadis, Webb, Giel, Vrolijk, 
Geerman, Petrocchi, 
Henricus, Krozendijk, Elizabeth, Trimon, Van 
Egmond, 
Acto di entiero I condolencia lo tuma lugar 
Dia: Diahuebs 20 di Juni 2024 na Aurora 
Funeral Home Orario di 9am – 11am. 


Despues lo tin acto di cremacion den seno 
familiar. 


Su deseo ta pa bisti na colornan alegre: Su 
color nan preferi ta lila I fuscia. 


Nos disculpa si den nos tristeza nos por a 
lubida algun famia. 


Despues di entiero no ta ricibi bishita di 
condolencia na cas. 


Laga tur loke ta spera mi ta bunita 


Laga tur locual cu mi 


encontra na caminda ta bunita 


Laga tur locual cu mi laga atras keda bunita y 


Laga esakinan termina den tur buniteza. 


Nos ta anuncia fayecimento di: 


Rosiane Lubin 


Mihor conoci como:”Nain” 
*20-04-1945 - †15-06-2024 


Acto di entiero lo wordo anuncia despues 


Gradicimento / Invitacion 


Na nomber di famia nan nos kier 


a gradici cada un cu a tuma nan tempo pa a 


bin dispidi di nos ser stima: 


Jarick Patrick Steven Farro 


Un danki na un y tur cu a manda carchi, 


krans, whatsapp, email y a hasi yamada nan 
telefonico. Boso muestra di atencion ta di hopi 


aprecio y un gran sosten pa nos. 


Ta invita pa asisti na 3 Santo Sacrificio 


di misa cual lo tuma lugar na 


Misa Santa Anna na Noord dia: 


Diabierna 21 di Juni 2024 pa 6.30 pm 
Diasabra 22 di Juni 2024 pa 7or pm 


Diadumingo 23 di Juni 2024 pa 7:30 am 


Bo(so) presencia lo ta altamente aprecia. 


Lo E seca tur lagrima for di nan wowo, 


I morto lo no existi mas, 


lo no tin nada di rou, nada di yoramento, 


nada di dolor mas 


pasobra tur cos di antes a pasa bai Rev. 21:4 


I awor , ata mi aki para na bo porta Salmo 122 


A bai pa encontra esnan cu a bai su dilanti 


Joseph Wilbert 
Stanley Pourrier 


*11- 09- 1961 – 17- 06- 2024 


Acto di entierro lo wordo anuncia despues 

Diahuebs, 20 Juni 2024 
OBITUARIO 
AWEMainta 


Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Cu inmenso dolor y tristesa na nos curazon, pero 
conforme cu e boluntad di Dios, nos ta anuncia e 
fayecimento inesperadamente di nos casa, mama, 


wela, ruman y tanta. 


Bera Soledad 


Quandt Quandt 


Mihor conoci como Sole 


*26-05-1961 †14-06-2024 


Majornan: 
† Maria A. Quandt y † Dionisio A. Rincones 


Esposo: 
Pedro Luis “Peyo” Quandt 


Jiunan: 
†Luis Alberto Quandt 
Nazary Quandt y jiu 
Franchesco Quandt y Nurienne Holsman y famia 


Nietonan: 
J’Dion y J’Lyon Quandt y mama Anette Peterson 
Romaissa Quandt y mama Salima Boumadfaa 
Jaheal Quandt 
Aleny Quandt 


Rumannan: 
Maria Theresa Quandt y famia 
Junior Quandt y Sabrine Montesant y famia 
Liliana Quandt y JJ Tromp y famia 
Rina y Elpidio Mejia y famia 


Subrinonan: 
Lusadelle Ibarra y famia 
Charles Ibarra y famia 
Junenaica Ibarra y famia 
Saul Ibarra y famia 
Krishna Mejia 
Jeshua Mejia y Tiana Tromp 


Tanta y omonan: 
†Alicio Quandt y famia 
†Federico Quandt y famia 
†Johens y Fanny Quandt y famia 
Victor Quandt y famia 
Ina Croes y famia 
Francisco Rincones y famia 
†sidro Rincones y famia 
†Luis Rincones y famia 
Eric Rincones y famia 
†Rosario Rincones y famia 
Erica Rincones y famia 


Primonan: Dino, Alexander, Carlos, Lawrence, 
Shannon, Romar,Edward, Francis, Mary, 
Sandra,Sharon, Luigi, Junior, Omaira, Everick, Elwin, 
Edmar, Linda, Miloushka, Rogene,*Guillermo, Ashron 


Comer y compernan: 
Mayra Aparicio y famia, Jaime Mejia y famia, 
Myladis Quandt y famia, Bito Vrolijk y famia, Camala 
Peterson y famia, Karel Castro y famia, Victoria 
Sevinger, Carina Fingal 


Su bon amigonan: Benny Sevinger y famia, Richard 
Bargues y famia, Gerald y Mireille Franca y famia, 
Magda Steenen y famia, Leo Lopez, Rosa Perez y 
famia 


Y demas famia, prima, primo, amiga amigo, iha, 
bisiña y conocirnan cu ta muchu hopi pa menciona 


Oportunidad pa condolencia lo ta Diahuebs di 7 pa 
9 na avenida alo tromp 52 


Ta invita pa acto di entierro cual lo tuma lugar 
Diabierna 21 di Juni 2024, na misa Pro Cathedral San 
Fransisco De Asis na Playa di 2.00pm pa 4.00pm y 
despues lo sali bai pa santana catholico na Playa. 


Di berdad, berdad, mi ta bisa boso, esun cu tende 


mi palabra y kere esun cu a manda mi, tin bida 
eterno, y no ta bin pa huicio, ma a pasa for di 


morto pa bida. Juan 5:24. 


Cu inmenso dolor na nos curason a bay sosega 
nos dilanti den reino di dios nos mama, abuela, 


bisabuela, tatarabuela 


Sra, Maria 


Geerman Henricus 


Na e bunita edad di 98 aña 


Miho conoci como Nini of Dudu 


*21-11-1925 - †18-06-2024 


Su casa: †Pedro Everon Henricus 


Su yuinan: Juanita Henricus Y Fam 
Carin Rodriquez Y †Juan Rodriquez Y Fam 
Irma Henricus Y Fam 
Cristina Y Tico De Mey Y Fam 
Rafael Henricus Y Mena Na Hulanda 
Rufino Y Thea Henricus Y Fam Na Hulanda 
Oscar (Robby) Henricus Y Famia 


Cu a stima manera yiunan: 
Raymond (Otty) Ras 
Wendy Koolman 
Patrick Henricus 
Kimberly Werleman 


Nietonan: 
Valentino (Vale) Y Paola Ras Y Fam 
Raymond (Otty) Y Suzette Ras Y Fam 
Anthony Ras Y Fam 
† Gilbert (Bechi) De Mey 
†Edgar (Galacha) Ras 
Alexander (Eky) De Mey 
Giovanny Henricus Y Fam Na Hulanda 
Johnmarc Henricus Y Fam Na Hulanda 
Angelo Henricus Y Fam Na Hulanda 
Patrick Henricus Na Hulanda 
Roberto Henricus Y Fam 


Nietanan: 
Wendy Koolman Y Xiomara Gomez 
Lisette Y Cesar Revilla Ras Y Fam 
Jacqueline Rodriquez Y Tico Y Fam Na Hulanda 
Julisa (Lila) Rodriquez Y Fam 
Roxanne (Chana) Henricus Y Fam 
Angelice De Mey Y Fam 
Alicia Y Casa Na Hulanda Y Fam 
Janine Henricus Y Fam 


Bisanieto y bisanieta nan tataranieto y tataranieta 
nan mucho hopi pa menciona 


Su rumannan: 
†Reinilla Y †Boei Leon 
†Adriana Y †Porfillio V/Der Biezen 
†Brigida Y †Jacobo 
†Ana Geeerman 
†Daniel Geerman 
†Johan Geerman 
Florita Y †Dabian Kelly Fam 


Subrino y sobrinanan, prima y primonan, comer y 
compernan, ihanan 


Demas famia: Geerman, Henricus, Rodriquez, 
Demey, V/Der Biezen, Leon, Ras, Kelly, Dirksz, 
Werleman, Carasquerro, Innocencia, Croes, 
Angela, Koolman, Tromp, Falcones. 


Ex companera(o) nan di Kibrahacha 


Acto di entiero y condolencia lo tuma luga dia: 
Diasabra 22 di juni 2024 na aurora Funeral Home 
orario di 11am y pa 1:00pm nos lo ta saliendo 
pa misa Inmaculada Concepcion Santa Cruz 
di 2:00pm pa 4:00 pm y despues lo sali bay pa 
Santana Catholica Santa Maria na Santa Cruz. 


Disculpa nos si den nos dolor y tristeza nos por a 
lubida algun famia, amistad of conocir. 


Lagrima y flornan por seca, su recuerdonan y tur 
loke el a haci y significa pa nos, lo keda graba 


pa semper den nos mente y curason. 


“Cerca Dios mi alma ta na paz, ta di DJ’E mi 


salbacion ta bin” 


Salmo 62:1 


Cu dolor na nos curason, nos ta participa 


fayecimento di nos ser stima: 


Sr. vdo. 


Melecio Briesen 


Cariñosamente yama “Ale of Papa Grandi” 


*21-11-1933 - †16-06-2024 


Su casa: 
†Ana Maria Briesen Heronimo 


Yiunan: 
Lodrico (Ludi) y Evalyn y famia 
Edwin (Tico) y Miriam y famia 


Yiunan di Criansa: 
†Jossy y Lourdes 
Amanda y Benito 
Doortje y Dino 


Nietonan: 
Jack y Nathalie 
Joanda y Lenny y famia 
Joally y famia 
Jorrick y famia 
Jolaine 
Joselito y yuinan 
Marina y yuinan 
†Frenky y yiu 
Josmar y yuinan 
Jose y yuinan 
Jermain 
Jaimir 
Andre y Nancy y famia 
Andreina y Marvin y famia 
Jasmila y Edward y famia 
Francis y Danilka 


Su ayudante principal: 
Julia Yanet Parada 


Co-ayudante y asistente: 
Jasmila Heronimo, Jay Heronimo, Luz Merry 
Echaverria, Betty, Cathy Moncayo, Jacky 
Rosso, Martha Ramirez, Natalia Penagos, Selly 
Werleman Everon. 


Swa: Cornes Maduro 


Subrinonan: Ronny, Siegfried y Benky 


Tur primo y primanan, amigo(a) y bisinjanan, 
ihanan, conocirnan y demas famia Heronimo, 
Briesen, Briezen, Croes, Krosendijk, Growell, 
Henriquez, Tromp, Everon, Gamarra, Dania, 
Kock, Geerman, Ras, Gomez, Loopstok, Dirksz, 
Boekhoudt, Feliciano, Erasmus, Maduro y 
Pereira. 


Oportunidad pa condolencia lo ta Diabierna 
21 di Juni 2024 di 7.00 pa 9.00 pm na Aurora 
Funeral Home. 


Acto di entiero lo ta Diasabra 22 di Juni 2024 
di 2.00 pa 4.00 pm na Aurora Funeral Home. 
Cremashon lo tuma lugar den seno familiar. 


Disculpa nos si den nos tristesa nos por a 
lubida algun familiar, amigo of conocir. 


